Kannada-LLM-Labs/Wikipedia-Kn huggingface dataset:
ರಘುನಂದನ ಕಾಮತ್

’ರಘುನಂದನ್ ಕಾಮತ್,’ ’ನ್ಯಾಚುರಲ್ ಐಸ್ಕ್ರೀಂಮ್’'ಬ್ರಾಂಡ್', ತಯಾರಕರಾಗಿ ಮುಂಬೈನಲ್ಲೇ ೪೫ ಶಾಖೆಗಳನ್ನು ಹೊಂದಿ, ಅತ್ಯಂತ ಜನಪ್ರಿಯರಾಗಿದ್ದಾರೆ. 'ರಘುನಂದನ್ ಕಾಮತ್', ಮೂಲತಃ ’ಮೂಲ್ಕಿ ಪುತ್ತೂರಿನವರು’.

ಐಸ್ ಕ್ರೀಂ ಉತ್ಪಾದಕರಾಗಿ
ದೇಶದ ’ಒಬ್ಬ ಗಣ್ಯ ಐಸ್ ಕ್ರೀಂ ಉತ್ಪಾದಕ’ರಾಗಿ ಬೆಳೆದ ಸಂಗತಿ ರೋಚಕವಾಗಿದೆ. ಸುಮಾರು ೨೦೦ ಚದರ ಅಡಿ ಪ್ರದೇಶದಲ್ಲಿ ಸುಮಾರು ೨೫ ವರ್ಷಗಳ ಹಿಂದೆ ’ನ್ಯಾಚುರಲ್ ಐಸ್ಕ್ರೀಂ’ ತಯಾರಿಕೆಯ ಘಟಕವನ್ನು ಚಿಕ್ಕದಾಗಿ ಆರಂಭಿಸಿ, ಅದರ ವಿತರಣೆ ಮತ್ತು ಗುಣಮಟ್ಟದಲ್ಲಿ ಬೇರೆ ಐಸ್ಕ್ರೀಂಗಳ ಜೊತೆಗೆ ಪೈಪೋಟಿಯಲ್ಲಿ ಯಶಸ್ಸನ್ನು ಗಳಿಸುವುದರ ಮೂಲಕ ತಮ್ಮ ’ಶಾಖಾಜಾಲ’ವನ್ನು ಮುಂಬೈನಲ್ಲಿ ವಿಸ್ತರಿಸಿದರು. 
ರುಚಿ ರುಚಿಯಾದ ಐಸ್ಕ್ರೀಂಗಳುಸುಲಭವಾಗಿ ಎಲ್ಲೆಡೆ ಸಿಗುವಂತೆ ಮಾಡಿರುವ ವ್ಯವಸ್ಥೆಗಳು, ಸಾಮಾನ್ಯ ಜನರಿಂದ ಹಿಡಿದು ಚಿತ್ರರಂಗದವರು, 'ಕಾರ್ಪೊರೇಟ್ ವಲಯದವರು', ಕ್ರೀಡಾಪಟುಗಳು, ರಾಜಕೀಯ ಮುಖಂಡರುಗಳು ಸಹಿತ ಬೇರೆ ಅನ್ಯ ವರ್ಗದ ಜನ ನ್ಯಾಚುರಲ್ ಐಸ್ಕ್ರೀಂನ ಅಭಿಮಾನಿಗಳಾಗಿದ್ದಾರೆ. ರುಚಿಯಲ್ಲಿ ಕೆಲವು 'ಆವಿಶ್ಕಾರಗಳನ್ನು' ಕಾಮತ್ ಪ್ರಯತ್ನಿಸಿದ್ದು ಕೆಲವೊಂದು ಐಸ್ಕ್ರೀಂ ತಯಾರಿಸುವ ಯಂತ್ರಗಳನ್ನೂ ಸಂಯೋಜಿಸಿ ಯಶಸ್ಸನ್ನು ಹಾಸಿಲ್ ಮಾಡಿದ್ದಾರೆ.

ಕಾಮತ್ 'ವಿಶೇಷ ಐಸ್ಕ್ರೀಂ ಗಳು' ಉತ್ಪಾದನೆಗಳು
ಸಿಯಾಳದ ಐಸ್ಕ್ರೀಂ, ಕಿತ್ತಳೆ ಐಸ್ಕ್ರೀಂ, ಅವರ್ ವಿಶೇಷ ಉತ್ಪನ್ನಗಳು. ಮಂಗಳೂರಿನಲ್ಲಿ ಸಿಯಾಳ, ಹಲಸಿನ ಹಣ್ಣು, ಮತ್ತು ವೆನಿಲ್ಲಾ ಸಂಸ್ಕರಣ ಘಟಕಗಳನ್ನು ಪ್ರಾರಂಭಿಸುವ ಇರಾದೆ ಅವರಿಗಿದೆ. ನೇಪಾಳ, ಶ್ರೀಲಂಕಾ, ದುಬೈ ಮತ್ತು ಯೂರೋಪ್ ನಿಂದಲೂ ಹೆಚ್ಚಾದ ಬೇಡಿಕೆಯಿದೆ. ಈ ನಿಟ್ಟಿನಲ್ಲಿ ವ್ಯವಹಾರವನ್ನು ವಿಸ್ತರಿಸುವ ಇಂಗಿತವನ್ನು ವ್ಯಕ್ತಪಡಿಸುತ್ತಾರೆ. 
ಒಟ್ಟು ೧೦೦ ನ್ಯಾಚುರಲ್ ಐಸ್ಕ್ರೀಂ ಶಾಖೆಗಳನ್ನು ಹೊಂದುವ ಗುರಿಯನ್ನು ಹಾಕಿ ಕೊಂಡಿದ್ದಾರೆ. ೭೫ ನೇ ಶಾಖೆ ಮಂಗಳೂರು ಮತ್ತು ೭೬ ನೆಯ ಶಾಖೆ ಉಡುಪಿ, ಮತ್ತು ಮಣಿಪಾಲ್ಗಳಲ್ಲಿ ಶೀಘ್ರವೇ ಪ್ರಾರಂಭವಾಗಲಿವೆ. ಮುಂಬೈನಗರವಲ್ಲದೆ, ಹೈದರಾಬಾದ್ , ಗೋವಾ, ಕೊಲ್ಹಾಪುರ, ಬೆಂಗಳೂರು ನಗರಗಳಲ್ಲಿ ಗ್ರಾಹಕರು ಉತ್ತಮ ಪ್ರತಿಸ್ಪಂದನ ಕೊಟ್ಟಿರುವ ಹಿನ್ನೆಲೆಯಲ್ಲಿ ಕರ್ನಾಟದ ಕೆಲವು ನಗರಗಳಲ್ಲಿ ಶಾಖೆಯನ್ನು ಪ್ರಾರಂಭಿಸಲು ಅಪೇಕ್ಷಿಸುತ್ತಿದ್ದಾರ‍ೆ.

ಬೆಂಗಳೂರಿನಲ್ಲಿ ಶಾಖೆಗಳು
 ಕೋರಮಂಗಲ, 
 ಜಯನಗರ, 
 ಸೇಂಟ್ ಮಾರ್ಕ್ಸ್ ರಸ್ತೆಗಳಲ್ಲಿ ಸದ್ಯಕ್ಕೆ ಫೆಬ್ರವರಿ, ೭ ರಂದು ನ್ಯಾಚುರಲ್ ಐಸ್ಕ್ರಿಂ ಶಾಖೆಗಳನ್ನು ಉಧಾಟಿಸುವ ಯೋಜನೆಯಿದೆ. 
 ಬೆಂಗಳೂರಿನಲ್ಲಿ ಒಟ್ಟು ೧೫ ಶಾಖೆಗಳನ್ನು ತೆರೆಯುವ ಯೋಜನೆ ಸಫಲವಾಗಲಿದೆ.

ಗೌರವ ಪ್ರಶಸ್ತಿಗಳು 
 ಕಾರ್ಪೊರೇಶನ್ ಬ್ಯಾಂಕ್,ರವರ, ’ಎಸ್. ಎಮ್. ಇ. ಎಕ್ಸಲೆನ್ಸಿ ಪ್ರಶಸ್ತಿ’
 ’ಯಶಸ್ವಿ ಹೊರನಾಡು ಕನ್ನಡಿಗ’ ಬಿರುದು,

ಉಲ್ಲೇಖಗಳು

ವರ್ಗ : ಭಾರತೀಯ ಉದ್ಯಮಿಗಳು
ಮಿನರ್ವ ಸರ್ಕಲ್, ವಿಶ್ವೇಶ್ವರಪುರಂ

'ವಿಶ್ವೇಶ್ವರಪುರಂ'ನಲ್ಲಿ ಈಗ 'ಮಿನರ್ವ ಸರ್ಕಲ್' ಎಂದು ಕರೆಯಲ್ಪಡುವ ಸ್ಥಳದಲ್ಲಿ ಒಂದು ಮಳಿಗೆ ಇದೆ. ಅದರಲ್ಲಿ ಹಲವಾರು ಮಳಿಗೆಗಳ ತಾಣವಿದೆ. ಮೊದಲು ಸುಮಾರು ೩ ದಶಕಗಳ ಹಿಂದೆ ಇಲ್ಲಿ,'ಮಿನರ್ವ ಟಾಕೀಸ್' ಎಂಬ ಚಿತ್ರಮಂದಿರವಿತ್ತು. ಅಷ್ಟೇನೂ 'ಪಾಶ್' ಎನ್ನದಿದ್ದರೂ ವಿಶಾಲವಾದ ಎಲ್ಲವರ್ಗದ ಜನರಿಗೂ ಕೈಗೆಟುಕುವ ಟಿಕೆಟ್ ದರಗಳಿದ್ದು, ಚಿತ್ರಪ್ರಿಯರಿಗೆ ಬಹಳ ಮುದಕೊಡುವ ಜಾಗವಾಗಿತ್ತು. ಮೆಜೆಸ್ಟಿಕ್ ಅಥವಾ ಕಂಟೋನ್ಮೆಂಟ್ ಗೆ ಚಿತ್ರವನ್ನು ವೀಕ್ಷಿಸಲೆಂದೇ ಹೋಗುತ್ತಿದ್ದ ರಸಿಕರಿಗೆ ಇದು ಒಂದು ಸುಲಭವಾದ ಹತ್ತಿರದಲ್ಲಿದ್ದ ಚಿಕ್ಕ ಚೊಕ್ಕ ಸಿನಿಮಾ ಮಂದಿರವಾಗಿತ್ತು. ನಂತರ ಬಂದ ಮಾಲ್ ಅಥವಾ ಮಾರುಕಟ್ಟೆಯ ಸಂಸ್ಕೃತಿಯಿಂದಾಗಿ ಹಲವಾರು ಚಿತ್ರಮಂದಿರಗಳು ಮಳಿಗೆಗಳಾಗಿ ಪರಿವರ್ತಿತಗೊಂಡಾಗ, 'ಮಿನರ್ವ ಸಿನಿಮಾ ಮಂದಿರ'ವೂ ತನ್ನ ಸ್ಥಾನವನ್ನು ಸುಧಾರಿಸಬೇಕಾಗಿ ಬಂತು. ಇಲ್ಲಿಗೆ 'ತೆಲುಗು' ಮತ್ತು'ಕನ್ನಡ'ಚಿತ್ರಗಳು ಹೆಚ್ಚಾಗಿ ಬರುತ್ತಿದ್ದವು. ಮಿನರ್ವ ಸರ್ಕಲ್ ಬಳಿ ಪಂಜಾಬ್ ನಾಷನಲ್ ಬ್ಯಾಂಕ್ ಇದೆ.

ಬೆಂಗಳೂರು
ಸೋಯಾ ಅವರೆ

ಸೋಯಾ ಅವರೆಯು (ಗ್ಲೈಸೀನಿ ಮ್ಯಾಕ್ಸ್) ಪೂರ್ವ ಏಷ್ಯಾಕ್ಕೆ ಸ್ಥಳೀಯವಾದ ದ್ವಿದಳಧಾನ್ಯದ ಒಂದು ಜಾತಿ. ಸಸ್ಯವನ್ನು ಒಂದು ಬೇಳೆಯ ಬದಲು ಒಂದು ಎಣ್ಣೆಬೀಜವಾಗಿ ವರ್ಗೀಕರಿಸಲಗುತ್ತದೆ. ಅದು ಚೀನಾದಲ್ಲಿ ಮುಖ್ಯವಾಗಿ ಬೆಳೆ ಆವರ್ತನದ ಅಂಗವಾಗಿ ಮಣ್ಣಿನಲ್ಲಿ ಸಾರಜನಕವನ್ನು ಸೇರಿಸಲು ೫,೦೦೦ ವರ್ಷಗಳಿಂದ ಬಳಸಲಾಗುತ್ತಿರುವ ಒಂದು ವಾರ್ಷಿಕ ಸಸ್ಯವಾಗಿದೆ.

ದ್ವಿದಳಧಾನ್ಯಗಳು
ಸಸ್ಯಗಳು
ಆಹಾರ ಧಾನ್ಯಗಳು
ಮಾವಳ್ಳಿ

ಇದು ಪ್ರಮುಖವಾಗಿ ಚಿಕ್ಕಮಾವಳ್ಳಿ, ಮತ್ತು ದೊಡ್ಡಮಾವಳ್ಳಿ ವಲಯವೆಂದು ಹೆಸರಾಗಿದೆ. ಎರಡೂ ಅಕ್ಕಪಕ್ಕಗಳಲ್ಲಿವೆ. ಮಧ್ಯಮವರ್ಗದ ಜನರು ವಾಸಿಸುವ ಬಹಳ ಹಳೆಬೆಂಗಳೂರು ಪ್ರದೇಶಗಳೊಂದಾಗಿರುವ ಚಿಕ್ಕಮಾವಳ್ಳಿ, ಇಲ್ಲಿ ಕೃಂಬಿಗಲ್ ರಸ್ತೆಯ ಪಕ್ಕದಲ್ಲಿ, 'ಲಾಲ್ ಬಾಗ್ ಸಸ್ಯೋದ್ಯಾನ'ವಿದೆ. ೫ ದಶಕಗಳ ಹಿಂದೆ ಉಪ್ಪಾರಳ್ಳಿ ಎಂದು ಕರೆಯಲಾಗುತ್ತಿದ್ದ ಜಾಗದ  ಹತ್ತಿರದಲ್ಲೇ,'ಬಸವನಗುಡಿ ಕೋಆಪರೇಟಿವ್ ಸೊಸೈಟಿಯ ಶಾಖೆ,' 'ಮುನಿಸಿಪಲ್ ಮಾರುಕಟ್ಟೆ',ಗಳಿವೆ. ಇಲ್ಲಿನ 'ರಂಗಪ್ಪನ ಗಲ್ಲಿ', 'ಕೃಷ್ಣಪ್ಪನ ಗಲ್ಲಿ',ಗಳು, ಇಂದಿಗೂ ಇದ್ದು ಇಲ್ಲಿನ ಹಳೆಯ ಸುಂದರ ನೆನಪುಗಳ ಅನುಭವಗಳು, ವಾಸಿಗಳ ಮನಸ್ಸಿನಲ್ಲಿ ಹಸಿರಾಗಿವೆ. ಕವಿ, ಕೆ.ಎಸ್.ನಿಸಾರ್ ಅಹಮದ್,ತಾವು ಈ ಜಾಗದಲ್ಲಿ ಬಾಲ್ಯದ ದಿನಗಳನ್ನು ಕಳೆದಿದ್ದರಂತೆ. 'ಮಾವಳ್ಳಿ'ಯಿಂದ ನಡೆದೇ ಹೋಗುವಷ್ಟು ಹತ್ತಿರದಲ್ಲಿ 'ಮಿನರ್ವಾ ಸರ್ಕಲ್','ಸಜ್ಜನ್ ರಾವ್ ಸರ್ಕಲ್', ಮತ್ತು'ಕೃಷ್ಣರಾವ್ ಸರ್ಕಲ್', ಗಳಿವೆ. 'ಮಾವಳ್ಳಿ ಟಿಫಿನ್ ರೂಮ್,'(M.T.R, Bengaluru)' ಕೂಡ ತೀರ ಹತ್ತಿರ. ದೇವಾಲಯಗಳು, ಶಾಪಿಂಗ್ ಮಳಿಗೆಗಳು ಎಲ್ಲವೂ ಇದ್ದು, ಇಂದಿಗೂ ಸಾಮಾನ್ಯ ಜನರು ಹೆಚ್ಚು ದುಬಾರಿ ಜೀವನಕ್ಕೆ ಬಲಿಯಾಗದೆ, ಸುಖವಾಗಿರಲು ಸೌಲಭ್ಯಗಳು ಇಲ್ಲಿ ಲಭ್ಯ.

'ಮಹಾರಾಷ್ಟ್ರ ಮಹಿಳಾ ವಿದ್ಯಾಲಯ', 'ರಾಷ್ಟ್ರೀಯ ವಿದ್ಯಾಲಯ', ಮುಂತಾದ ವಿದ್ಯಾಸಂಸ್ಥೆಗಳು ಹತ್ತಿರ 
ಪ್ರಖ್ಯಾತ 'ನ್ಯಾಷನಲ್ ಹೈಸ್ಕೂಲ್'ಮತ್ತು 'ನ್ಯಾಷನಲ್ ಕಾಲೇಜ್' ಇಲ್ಲಿಗೆ ಸಮೀಪದಲ್ಲಿವೆ. 'ಸಿಟಿ ಮಾರ್ಕೆಟ್', 'ಕಲಾಸಿಪಾಳ್ಯಂ ಬಸ್ ನಿಲ್ದಾಣ' ಹತ್ತಿರ.

ವರ್ಗ : ಬೆಂಗಳೂರು
ಆರ್.ಎಲ್. ಜಾಲಪ್ಪ

ಆರ್.ಎಲ್. ಜಾಲಪ್ಪ ರವರು ಕರ್ನಾಟಕದ ರಾಜಕಾರಣಿ ಇವರು 4 ಬಾರಿ ಲೋಕಸಭೆಯ ಸದಸ್ಯರು ಮತ್ತು ಕೇಂದ್ರ ಸರಕಾರದ ಮಾಜಿ ಮಂತ್ರಿಗಳು ಆಗಿದ್ದರು. ಇವರು ಚಿಕ್ಕಬಳ್ಳಾಪುರ ಲೋಕಸಭಾ ಕ್ಷೇತ್ರವನ್ನು ಪ್ರತಿನಿಧಿಸುತ್ತಿದ್ದರು. ಇವರು ಕರ್ನಾಟಕ ವಿಧಾನಸಭೆಯ ಸದಸ್ಯರು ಕೂಡಾ ಆಗಿದ್ದರು.

ಬಾಲ್ಯ ಮತ್ತು ಶಿಕ್ಷಣ
ಆರ್.ಎಲ್. ಜಾಲಪ್ಪ ರವರು ೧೯ ಅಕ್ಟೋಬರ್ ೧೯೨೫ ಕರ್ನಾಟಕದ ಬೆಂಗಳೂರು ಗ್ರಾಮಾಂತರ ಜಿಲ್ಲೆಯ ದೊಡ್ಡಬಳ್ಳಾಪುರದ ತೂಬಗೆರೆಯಲ್ಲಿ ಜನಿಸಿದರು.ಇವರು ಭಾರತೀಯ ರಾಷ್ಟ್ರೀಯ ಕಾಂಗ್ರೆಸ್ ನ ಸದಸ್ಯರಾಗಿದ್ದರೆ. ಬಿ.ಎ.ಪದವಿಯನ್ನು ಮಹಾರಾಜ ಕಾಲೇಜು ಮೈಸೂರುದಿಂದ  ಪಡೆದಿದ್ದಾರೆ.

ರಾಜಕೀಯ
1980-83 ಸದಸ್ಯರು, ಕರ್ನಾಟಕ ವಿಧಾನ ಪರಿಷತ್ತು
1983-96 ಸದಸ್ಯರು, ಕರ್ನಾಟಕ ವಿಧಾನಸಭೆ
1983-84 ಮತ್ತು 1985-86 ಮಂತ್ರಿ, ಸಹಕಾರ, ಕರ್ನಾಟಕ ಸರ್ಕಾರ
1986-87 ಮಂತ್ರಿ, ಗೃಹ ವ್ಯವಹಾರಗಳ, ಕರ್ನಾಟಕ ಸರ್ಕಾರ
1995-96 ಸಚಿವ, ಕಂದಾಯ, ಕರ್ನಾಟಕ ಸರ್ಕಾರ
1996 11 ನೇ ಲೋಕಸಭೆಗೆ ಚುನಾಯಿತ ಜವಳಿ 
1996-98 ಕೇಂದ್ರ ಜವಳಿ ಸಚಿವ
1998  12 ನೇ ಲೋಕಸಭೆ ಮರುಚುನಾಯಿತರಾದವರು(2 ನೇ ಪದ) 
1998-99 ಸದಸ್ಯರು, ಹಣಕಾಸು ಸಮಿತಿ ಸದಸ್ಯ, ಸಂಸತ್ತಿನ ಸ್ಥಳೀಯ ಪ್ರದೇಶಾಭಿವೃದ್ಧಿ ಯೋಜನೆಯಡಿ ಸದಸ್ಯರು ಸಮಿತಿ , ಸಲಹಾ ಸಮಿತಿಯ ಸದಸ್ಯರು ಕೃಷಿ ಸಚಿವಾಲಯ.
 1999 ಮರುಚುನಾಯಿತರಾದವರು 13 ನೇ ಲೋಕಸಭೆ (3 ನೇ ಪದ)
1999-2000 ಸದಸ್ಯರು, ನಗರ ಮತ್ತು ಗ್ರಾಮೀಣ ಅಭಿವೃದ್ಧಿ ಸಮಿತಿ ಸದಸ್ಯರು.
 2004 ಮರುಚುನಾಯಿತರಾದವರು 14 ಲೋಕಸಭೆ (4 ನೇ ಅವಧಿಗೆ),
2006 ಮಾನವ ಸಂಪನ್ಮೂಲ ಅಭಿವೃದ್ಧಿ ಸಮಿತಿಯ ಸದಸ್ಯರು

ಬಾಹ್ಯ ಸಂಪರ್ಕಗಳು

ಉಲ್ಲೇಖಗಳು
Home Page on the Parliament of India's Website 

ರಾಜಕಾರಣಿಗಳು
ಲೋಕಸಭೆ ಸದಸ್ಯರುಕರ್ನಾಟಕ ರಾಜಕಾರಣಿಗಳು
ವಕಾಲತ್ತು ನಾಮೆ ಅಧಿಕಾರ

ಸಾಮಾನ್ಯ ಕಾನೂನು ವ್ಯವಸ್ಥೆಗಳಲ್ಲಿ ವಕಾಲತ್ತು ನಾಮೆ ಅಧಿಕಾರ ಅಥವಾ ವಕಾಲತ್ತು ನಾಮೆ ಪತ್ರ ಅಥವಾ ಪೌರ ಕಾನೂನು ವ್ಯವಸ್ಥೆಗಳಲ್ಲಿ ಅಧ್ಯಾದೇಶವು ಕಾನೂನಿಗೆ ಸಂಬಂಧಿಸಿದ ಅಥವಾ ವ್ಯವಹಾರದ ವಿಷಯದಲ್ಲಿ ಬೇರೆಯವರ ಪರ ಕೆಲಸ ನಿರ್ವಹಿಸಲು ನೀಡುವ ಒಂದು ಅನುಜ್ಞೆ. ಬೇರೊಬ್ಬರಿಗೆ ಕೆಲಸ ನಿರ್ವಹಿಸಲು ಅಧಿಕಾರನೀಡುವ ವ್ಯಕ್ತಿಯು (ಅಧಿಕಾರದ) ದಾತ, ಮತ್ತು ಕಾರ್ಯ ನಿರ್ವಹಿಸಲು ಅಧಿಕಾರ ಪಡೆದ ವ್ಯಕ್ತಿಯು ಕಾರ್ಯಭಾರಿ, ಅಥವಾ ಹಲವು ಸಾಮಾನ್ಯ ಕಾನೂನು ವ್ಯಾಪ್ತಿಗಳಲ್ಲಿ ನೇಮಿತನೆಂದು ಕರೆಯಲ್ಪಡುತ್ತಾನೆ. ವಾಸ್ತವ ಕಾರ್ಯಭಾರಿ ಎಂಬ ಪದವನ್ನು ಸಾಮಾನ್ಯವಾಗಿ ಅಮೇರಿಕದಲ್ಲಿ ಬಳಸಲಾಗುತ್ತದೆ.

ಕಾನೂನು ಪದಗಳು
ವಿದ್ಯುತ್ ಹೃಲ್ಲೇಖನ

ವಿದ್ಯುತ್ ಹೃಲ್ಲೇಖನವು (ಇಸಿಜಿ ಅಥವಾ ಇಕೆಜಿ) ನಿಗದಿತ ಕಾಲದಲ್ಲಿ ಸೆರೆಹಿಡಿಯಲಾದ ಮತ್ತು ಚರ್ಮ ವಿದ್ಯುದ್ಧ್ರುವಗಳಿಂದ ದಾಖಲಿಸಲಾದ ಹೃದಯದ ವಿದ್ಯುತ್ ಕ್ರಿಯೆಯ ಎದೆಗಾಪಿನ ಮುಖಾಂತರದ ನಿರೂಪಣೆ. ಅದು ಒಂದು ವಿದ್ಯುತ್ ಹೃಲ್ಲೇಖನ ಯಂತ್ರದಿಂದ ಸೃಷ್ಟಿಸಲ್ಪಟ್ಟ ಒಂದು ಅನತಿಕ್ರಮಿತ ದಾಖಲೆ. ಹೃದಯದಲ್ಲಿ ವಿದ್ಯುತ್ ಪ್ರಚೋದನೆಗಳು ಹೃದ್ಕೋಷ್ಠ ಗ್ರಂಥಿಯಲ್ಲಿ ಉತ್ಪತ್ತಿಯಾಗಿ ಅಂತರ್ಗತ ವಾಹಕ ವ್ಯವಸ್ಥೆಯ ಮೂಲಕ ಹೃದಯದ ಸ್ನಾಯುವಿಗೆ ಸಂಚರಿಸುತ್ತವೆ.

ಬಾಹ್ಯ ಕೊಂಡಿಗಳು 

 The whole ECG course on 1 A4 paper from ECGpedia, a wiki encyclopedia for  a course on interpretation of ECG
 Wave Maven – a large database of practice ECG questions provided by Beth Israel Deaconess Medical Center
 PysioBank – a free scientific database with physiologic signals (here ecg)
 EKG Academy – free EKG lectures, drills and quizzes
ಹೃದಯಶಾಸ್ತ್ರ
ವೈದ್ಯಕೀಯ ಸಂಶೋಧನೆ
ನಾಳಲೇಖನ

ನಾಳಲೇಖನವು ಶರೀರದ ರಕ್ತನಾಳಗಳು ಮತ್ತು ಅಂಗಗಳ, ವಿಶೇಷವಾಗಿ ಅಪಧಮನಿಗಳು, ಅಭಿಧಮನಿಗಳು ಮತ್ತು ಹೃದಯಕೋಶಗಳ ಒಳಪ್ರದೇಶ, ಅಥವಾ ಕುಹರವನ್ನು ಕಲ್ಪಿಸಲು ಬಳಸಲಾಗುವ ಒಂದು ವೈದ್ಯಕೀಯ ಚಿತ್ರಣ ತಂತ್ರ. ರೂಢಿಯಲ್ಲಿ ಇದನ್ನು ಒಂದು ವಿಕಿರಣ-ಅಪಾರದರ್ಶಕ ವೈದೃಶ್ಯ ಪದಾರ್ಥವನ್ನು ರಕ್ತನಾಳದ ಒಳಗೆ ಹಾಕಿ ಪ್ರತಿದೀಪಕ ದರ್ಶನದಂತಹ ಕ್ಷ-ಕಿರಣ ಆಧಾರಿತ ತಂತ್ರಗಳನ್ನು ಬಳಸಿ ಚಿತ್ರಿಸುವ ಮೂಲಕ ಮಾಡಲಾಗುತ್ತದೆ. ರಕ್ತನಾಳಗಳ ಚಿತ್ರವನ್ನು ನಾಳಲೇಖ, ಅಥವಾ ಹೆಚ್ಚು ಸಾಮಾನ್ಯವಾಗಿ ನಾಳಚಿತ್ರವೆಂದು ಕರೆಯಲಾಗುತ್ತದೆ.

ಬಾಹ್ಯ ಸಂಪರ್ಕಗಳು
 RadiologyInfo  - The radiology information resource for patients: Angiography procedures
 Cardiac Catheterization from Angioplasty.Org
 Angiography Equipment  from Siemens Medical
 Cardiovascular and Interventional Radiological Society of Europe
  Coronary CT angiography by Eugene Lin

ಹೃದಯಶಾಸ್ತ್ರ
ವೈದ್ಯಕೀಯ
ಸ್ವಾಮಿ ಜೋ ಮೇರಿ ಲೋಬೊ



'ಕಿರು ಪರಿಚಯ' 
ಸ್ವಾಮಿ ಜ್ಯೋ ಮೇರಿ ಮಾರ್ಕ್ ಲೋಬೊ, ಓರ್ವ ಕ್ರೈಸ್ತ ಗುರು. ಮಹಾನ್ ಸಾಧಕರು. ಮೂಲತಃ ದಕ್ಷಿಣ ಕನ್ನಡದವರಾದ ಗುರುವರ್ಯರು ಹುಟ್ಟಿದ್ದು ಬೆಳ್ತಂಗಡಿಯಲ್ಲಿ. ತಂದೆ ಶ್ರಿ ಫ್ರಾನ್ಸಿಸ್ ಕ್ಸೇವಿಯರ್ ಲೋಬೊ, ತಾಯಿ ಲಿಲ್ಲಿ ಕ್ರಿಸ್ಟಿನ್ ಪಿಂಟೊ. ಜನನ ೧೯೩೩, ಸೆಪ್ಟಂಬರ್ ೭ ರಂದು. ೧೯೫೯, ಏಪ್ರಿಲ್ ೧೫ ರಂದು ಯಾಜಕದೀಕ್ಷೆ. ದೀಕ್ಷೆಯ ನಂತರ ಗುರುವರ್ಯರು ಮೈಸೂರಿನ ಸಂತ ಜೋಸೆಫರ ಪ್ರಧಾನಾಲಯದಲ್ಲಿ ಸಹಾಯಕ ಗುರುವಾಗಿ ಮೊದಲು ಸೇವೆ ಸಲ್ಲಿಸಿದರು. ಅತಿ ವಂ. ಮಥಿಯಾಸ್ ಫೆರ್ನಾ೦ಡಿಸ್ ರು ಆಗ ಅಲ್ಲಿನ ಪ್ರಧಾನ ಗುರುಗಳಾಗಿದ್ದರು. ಅಂದಿನ ಮೈಸೂರು ಧರ್ಮಕ್ಷೇತ್ರವು, ಇಂದಿನ ಚಿಕ್ಕಮಗಳೂರು, ಶಿವಮೊಗ್ಗ ಧರ್ಮಕ್ಷೇತ್ರಗಳನ್ನೊಳಗೊಂಡಂತೆ ಬೃಹತ್ ಧರ್ಮಕ್ಷೇತ್ರವಾಗಿತ್ತು. ಮುಂದೆ ಮೈಸೂರು ಧರ್ಮಕ್ಷೇತ್ರವು ಇಬ್ಬಾಗವಾದಾಗ, ಇವರು ಹೊಸ ಚಿಕ್ಕಮಗಳೂರು ಧರ್ಮಕ್ಷೇತ್ರದಲ್ಲಿ ಭದ್ರಾವತಿ ಧರ್ಮಕೇಂದ್ರದ ಗುರುವಾಗಿ ನೇಮಕಗೊಂಡರು. ಅನಂತರ 'ಜೋಗ್ ಫಾಲ್ಸ್'ಗೆ, ಅಲ್ಲಿಂದ ಮಲೆನಾಡಿನ 'ಹಿರೇಬೈಲ್', 'ಕಡೂರು' ಧರ್ಮಕೇದ್ರಗಳಲ್ಲಿ ಅವಿರತವಾಗಿ ಸೇವೆ ಸಲ್ಲಿಸಿದರು. 
ತಮ್ಮ ಸೇವಾವಧಿಯಲ್ಲಿ ಗುರುವರ್ಯರು ಅನೇಕ ಶಾಲೆಗಳನ್ನು ತೆರೆದರು. ಅವುಗಳಲ್ಲಿ ಭದ್ರಾವತಿಯ 'ನಿರ್ಮಲ ಕಾನ್ವೆಂಟ್ ಕನ್ನಡ ಶಾಲೆ' ಮತ್ತು 'ಸೈಂಟ್ ಚಾರ್ಲ್ಸ್ ಇಂಗ್ಲಿಷ್ ಮಾಧ್ಯಮ ಶಾಲೆ',  ಜೊಗ್ ಫಾಲ್ಸ್ ನ 'ಕ್ರಿಸ್ತ ಪ್ರಕಾಶ ಕಾನ್ವೆಂಟ್ ಶಾಲೆ', ಕಡೂರಿನ 'ಪ್ರೇಮಜ್ಯೊತಿ ಶಾಲೆ' ಪ್ರಮುಖವಾದವು. 
 
ಕಡೂರಿನ ನಿತ್ಯಾಧಾರ ಮಾತೆ ದೇವಾಲಯದ ಗುರುವಾಗಿದ್ದ ಸಮಯದಲ್ಲೇ ಸಮಾಜ ಸೇವೆಯತ್ತ ಮುಖ ಮಾಡಿದ್ದ ಸ್ವಾಮಿ ಜೋ ಮೇರಿ ಲೋಬೊರವರು,
ತನಗಾಗಿ ಅರಳುವುದು ಹೂವಲ್ಲ,                    
ತನಗಾಗಿ ಉರಿಯುವುದು ದೀಪವಲ್ಲ,   
ತನಗಾಗಿ ಬಾಳುವುದು ಬಾಳಲ್ಲ
                                  
ಎಂದುಕೊಂಡು ಪ್ರಸ್ತುತ ಸಮಾಜ ಸೇವಾಕಾರ್ಯದಲ್ಲಿ ತಮ್ಮನ್ನು ಮುಡುಪಾಗಿರಿಸಿಕೊಂಡಿದ್ದಾರೆ. ಅವರು ಕಡೂರು ತಾಲೂಕಿನ ಬೀರೂರು ಎಂಬಲ್ಲಿ ತಮ್ಮ ಸಂಗಡಿಗರೊಂದಿಗೆ ಸೇರಿ ಶ್ರೀ ಕ್ರಿಸ್ತಶರಣ ಸಮಾಜ ವಿಕಾಸ ಕೇಂದ್ರವನ್ನು ಸ್ಥಾಪಿಸಿದ್ದಾರೆ. ಎಲ್ಲಾ ಸದಸ್ಯರ ಒತ್ತಡಕ್ಕೆ ಮಣಿದು ಅದರ ನಿರ್ದೇಶಕರೂ ಆಗಿದ್ದಾರೆ. ಒಂದು ಹಳ್ಳಿಯು ಏಳಿಗೆಯನ್ನು ಸಾಧಿಸಬೇಕಾದರೆ ಆ ಹಳ್ಳಿಯ ನಾರಿಯರಿಂದಲೇ ಅದು ಸಾಧ್ಯ ಮತ್ತು ನಾರಿಯರ ಮನ ಗೆಲ್ಲಲು ಸ್ವಯಂ ನಾರಿಯೇ ಬೇಕು, ಎಂಬುದನ್ನು ಮನಗಂಡ ಗುರುವರ್ಯರು ಆ ನಿಟ್ಟಿನಲ್ಲಿ ದಾಪುಗಾಲಿಟ್ಟು ಅನೇಕ ಯುವತಿಯರಿಗೆ ಸಮಾಜ ಸೇವೆಗೆ ಸಂಬಂಧಿಸಿದ ತರಬೇತಿಯನ್ನು ನೀಡಿ, ಅವರ ಮೂಲಕ ಗ್ರಾಮೀಣ ಮಹಿಳೆಯರ ಬಳಿಗೆ ತಲುಪಿದ್ದಾರೆ.
ಗ್ರಾಮೀಣ ಜನರ ಸೇವೆಯೇ ತಮ್ಮ ಪರಮ ಗುರಿಯೆಂದು ಬಗೆದು, ಜಾತೀಯ ಮತ್ತು ಧಾರ್ಮಿಕ ಗಂಧ, ಗಾಳಿಯಿಂದ ತಾವೂ ದೂರವುಳಿದರಲ್ಲದೇ ಹಳ್ಳಿಯ ಜನರನ್ನೂ ದೂರವಿರಿಸಿ ಸೇವೆಯನ್ನು ಮುಕ್ತವಾಗಿಸಿದ್ದಾರೆ, ಇಲ್ಲಿ ಹಿಂದು-ಕ್ರೈಸ್ತರೆಂಬ ತಾರತಮ್ಯವಿಲ್ಲ; ಮಾತ್ರವಲ್ಲ ಹಿ೦ದುಗಳ ನಡುವಿನ ಭಿನ್ನತೆ, ಅಸ್ಪೃಷ್ಯತೆಗಳನ್ನೆಲ್ಲ ಒತ್ತಟ್ಟಿಗಿರಿಸಿ ನಾವೆಲ್ಲ ಒಂದು ಎಂಬುದನ್ನು ಅವರಲ್ಲಿ ಬಿಂಬಸುವ ಪ್ರಯತ್ನ ಮಾಡಿದ್ದಾರೆ. ಆ ಜನರನ್ನು ಪ್ರಜ್ಞಾವಂತರನ್ನಾಗಿಸುವ ಕಂಕಣ ತೊಟ್ಟು, ಹಳ್ಳಿಯನ್ನೂ, ಹಳ್ಳಿಯ ಜನರನ್ನೂ ಪರಿವರ್ತಿಸುತ್ತಿದ್ದಾರೆ. ಒಳ್ಳೆಯ ನಾಗರೀಕರನ್ನಾಗಿ ಮಾಡುತ್ತಿದ್ದಾರೆ. ಅವರ ಸತತ ಪ್ರಯತ್ನದ ಫಲವಾಗಿ ಇಂದು ಅನೇಕ ಹಳ್ಳಿಗಳಲ್ಲಿ ಪರಿವರ್ತನೆಯ ಹೊಸ ತಂಗಾಳಿ ಬೀಸುತ್ತಿದೆ. 

ಕ್ರೈಸ್ತ ಗುರುಗಳು
ಹೃದಯಶಾಸ್ತ್ರ

ಹೃದಯಶಾಸ್ತ್ರವು ಹೃದಯ ಮತ್ತು ರಕ್ತನಾಳಗಳ ಕಾಯಿಲೆಗಳನ್ನು ನಿರ್ವಹಿಸುವ ಒಂದು ವೈದ್ಯಕೀಯ ಪರಿಣತಿ. ಈ ಕಾರ್ಯಕ್ಷೇತ್ರವು ಜನ್ಮಜಾತ ಹೃದಯ ದೋಷಗಳು, ಕಿರೀಟಾಕೃತಿ ಅಪಧಮನಿಯ ರೋಗ, ಹೃದಯ ವೈಫಲ್ಯ, ಹೃದ್ಕವಾಟ ರೋಗ ಮತ್ತು ವಿದ್ಯುತ್ ಶರೀರವಿಜ್ಞಾನದ ರೋಗನಿದಾನ ಮತ್ತು ಚಿಕಿತ್ಸೆಯನ್ನು ಒಳಗೊಳ್ಳುತ್ತದೆ. ಈ ಕಾರ್ಯಕ್ಷೇತ್ರದಲ್ಲಿ ಪರಿಣತರಾದ ವೈದ್ಯರನ್ನು ಹೃದಯಶಾಸ್ತ್ರಜ್ಞರೆಂದು ಕರೆಯಲಾಗುತ್ತದೆ.

ಹೃದಯಶಾಸ್ತ್ರ
ಶ್ರೀ ಕ್ರಿಸ್ತಶರಣ ಸಮಾಜ ವಿಕಾಸ ಕೇಂದ್ರ

ಕಡೂರು ತಾಲೂಕಿನ ಬೀರೂರು ಹೋಬಳಿಯ ರೈಲ್ವೆ ನಿಲ್ದಾಣದ ಬಳಿ ಇರುವ 'ಶ್ರೀ ಕ್ರಿಸ್ತ ಶರಣ ಸಮಾಜ ವಿಕಾಸ ಕೇಂದ್ರ', ಸ್ವಾಮಿ ಜೋ ಮೇರಿ ಲೋಬೊರವರಿಂದ  ಸ್ಥಾಪಿಸಲ್ಪಟ್ಟ ಒಂದು ಮಹೋನ್ನತ ಸಂಸ್ಥೆ. ಇದರ ಸ್ಥಾಪನೆಯಾದದ್ದು, ೧೯೭೮, ಅಕ್ಟೋಬರ್ ೧೩ರಂದು. ಆರಂಭದಲ್ಲಿ ಈ ಸಂಸ್ಥೆಗಿದ್ದುದು ಒಂದು ಬಾಡಿಗೆಯ ಕಟ್ಟಡ ಮಾತ್ರ. ಇಂದು ಇದು ತನ್ನದೇ ಆದ ಸ್ವಂತ ಕಟ್ಟಡವನ್ನು ಹೊಂದಿ ಆಳವಾಗಿ ಬೇರು ಬಿಟ್ಟು ನಿಂತಿದೆ.

ಮೊದಲು ಕಡೂರಿನ ನಿತ್ಯಾಧಾರ ಮಾತೆಯ ದೇವಾಲಯದ ಗುರುಗಳಾಗಿ ಸೇವೆ ಸಲ್ಲಿಸುತ್ತಿದ್ದ ಸ್ವಾಮಿ ಜೋ ಮೇರಿ ಲೋಬೊರವರು ಅಲ್ಲಿಯ ತಮ್ಮ ಅವಧಿಯನ್ನು ಪೂರ್ಣಗೊಳಿಸಿದ ನಂತರ, ಬೀರೂರಿಗೆ ಬಂದು ಸಮಾಜ ಸೇವೆಗೆ ನಿಂತರು, ತಾಲೂಕಿನ ಸುತ್ತಮುತ್ತಲಿನ ಗ್ರಾಮಗಳಲ್ಲಿ ವಾಸಿಸುತ್ತಿದ್ದ ಲಂಬಾಣಿಗಳ ಜೀವನ ಮಟ್ಟವನ್ನು ಸುಧಾರಿಸುವ ಮತ್ತು ಅವರನ್ನು ಮುಖ್ಯವಾಹಿನಿಗೆ ತರುವ ಮಹತ್ವಾಕಾಂಕ್ಷೆಯೊಂದಿಗೆ ತಮ್ಮ ಸಂಸ್ಥೆಯನ್ನು ಸಿದ್ಧಪಡಿಸಿದರು. ಓದು ಬರಹ ಗೊತ್ತಿಲ್ಲದ, ಶುಚಿತ್ವದ ಅರಿವೇ ಇಲ್ಲದ, ಅಜ್ಞಾನ,ಮೌಢ್ಯಗಳ ತವರಾದ ಇವರ ಅಭಿವೃದ್ಧಿಗಾಗಿ ಯಾರು ಶ್ರಮಿಸದಿರುವುದನ್ನು ಕಂಡು ಸ್ವಾಮಿ ಜೋರವರು, ಇವರ ಬದುಕಿಗೆ ಒಂದು ಆಧಾರವಾಗಲೇಬೇಕೆಂಬ ಛಲದಿಂದ ಈ ಸಂಸ್ಥೆಯನ್ನು ತಮ್ಮ ಸಂಗಡಿಗರೊಂದಿಗೆ ಸೇರಿ ಹುಟ್ಟು ಹಾಕಿದರು. ಓರ್ವ ಮಹಿಳೆಯನ್ನು ಜಾಗೃತಗೊಳಿಸಬೇಕಾದರೆ, ಅದು ಇನ್ನೋರ್ವ ಮಹಿಳೆಯಿಂದಲೇ ಸಾಧ್ಯ ಎನ್ನುವುದನ್ನು ಅರಿತ ಗುರು ಜೋ ಮೇರಿ ಲೋಬೊ ರವರು 'ಮಹಿಳೆಯರಿಂದ ಮಹಿಳೆಯರಿಗಾಗಿಯೆ...' ಎನ್ನುವ ಘೋಷಣೆಯೊಂದಿಗೆ ತಮ್ಮ ಕಾರ್ಯಕ್ಷೇತ್ರವನ್ನು ಮಹಿಳೆಯರತ್ತ ಕೊಂಡೊಯ್ದರು. ಅದಕ್ಕಾಗಿ ಮಹಿಳಾಮಣಿಗಳನ್ನು ಆಯ್ದು ಅವರಿಗೆ ವಿಶೇಷ ತರಬೇತಿಯನ್ನು ನೀಡಿ ಸಮಾಜ ಸೇವಾ ಕ್ಷೇತ್ರಕ್ಕೆ ಅವರನ್ನು ಇಳಿಸಿದರು. ಮೊದಮೊದಲು ಸಹಜವಾದ ಏಳುಬೀಳು, ಹಿನ್ನಡೆಗಳೂ ಸಂಭವಿಸಿದರೂ ಹಿಂಜರಿಯದೇ ಮುನ್ನಡಿಯಿಟ್ಟು ನಡೆದರು. ಅದರ ಪ್ರತಿಫಲ ಅವರ ಮುಖದಲ್ಲಿ ಗೋಚರಿಸಿದ ಗೆಲುವಿನ ನಗೆ. ಆ ಗೆಲುವಿನ ನಗೆಯ ಹಿಂದೆ ಅದೆಷ್ಟೋ ನೋವು, ಸಂಕಟ, ಅವಮಾನಗಳ ಹಿನ್ನಲೆಯಿದೆ ಎಂಬುದು ಅವರಿಗಷ್ಟೇ ಗೊತ್ತು.

ಕ್ರಿಸ್ತಶರಣವು ಮೊದಲು ೫ ಹಳ್ಳಿಗಳಲ್ಲಿ ಸೇವಾ ಚಟುವಟಿಕೆಗಳನ್ನು ಆರಂಭಿಸಿತು. ನಂತರ ಅದು ತನ್ನ ಕಾರ್ಯಕ್ಷೇತ್ರವನ್ನು ೨೧ ಹಳ್ಳಿಗಳಿಗೆ ವಿಸ್ತರಿಸಿಕೊಂಡಿತು. ಪ್ರತಿ ಗ್ರಾಮದ ಜನತೆಗೆ ಅದು ಕಲಿಸಿಕೊಡುವ ನಾಲ್ಕು ಮಂತ್ರಗಳು; ಸ್ವಾಭಿಮಾನ(Self Respect), ಸ್ವಚಿಂತನೆ(Self Thinking),ಸ್ವನಿರ್ವಹಣೆ(Self Governing) ಮತ್ತು ಸ್ವಾವಲಂಬನ(Self Reliance).

ಇವರ ಸೇವಾಕೈಂಕರ್ಯದಲ್ಲಿ ದೇವರು, ಧರ್ಮ, ಜಾತಿ, ಮತ ಇತ್ಯಾದಿ ಮಾತುಗಳಿಗೆ ಅವಕಾಶವಿಲ್ಲ. 'ಎಲ್ಲರೂ ಮಾನವರು' ಎಂಬುದಷ್ಟೇ ಅಲ್ಲಿಯ ಚಿಂತನೆ. "ಸರ್ವೇ ಜನಾಃ ಸುಖಿನೋಭವಂತು" -ಇದಷ್ಟೇ ಅವರ ಧ್ಯೇಯ ವಾಕ್ಯ. 

"ಮಾನವನ ಸರ್ವತೋಮುಖ ಅಭಿವೃದ್ಧಿಗೆ ಶಿಕ್ಷಣಕ್ಕಿಂತ ಶ್ರೇಷ್ಟ ದಾನ ಇನ್ನೊಂದಿಲ್ಲ. ಅನ್ನದಾನಕ್ಕಿಂತಲೂ ಮಿಗಿಲಾದ ದಾನ ಶಿಕ್ಷಣದಾನ; Give a man a fish, he will be satisfied for a day. Teach him to fish, and he will be satisfied all his life"  ಎಂಬ ದೃಷ್ಟಿಕೋನದಿಂದ ಸಮಾಜ ವಿಕಾಸ ಕೇಂದ್ರವು ಮಾನವನ ಅಭಿವೃದ್ಧಿಗಾಗಿ ಶ್ರಮಿಸುತ್ತಿದೆ.

ಕ್ರೈಸ್ತ ಧರ್ಮ
ಪ್ರೇಮಜ್ಯೊತಿ ಶಾಲೆ

ಕಡೂರಿನ ನಿತ್ಯಾಧಾರ ಮಾತೆ ದೇವಾಲಯ ಅಂಗಣದಲ್ಲಿರುವ ಈ ಶಾಲೆ, ಕಡೂರಿನ ಪ್ರತಿಷ್ಟಿತ ಶಾಲೆಗಳಲ್ಲಿ ಒಂದು. ಇದರ ಸ್ಥಾಪಕರು, ಸ್ವಾಮಿ ಜೋ ಮೇರಿ ಲೋಬೊರವರು. ಪ್ರಸ್ತುತ ಸೈ೦ಟ್ ಜೋಸೆಫ್ ಆಫ್ ತಾರ್ಬ್ಸ್ ನ ಕನ್ಯಾ ಸೋದರಿಯರ ಕೈಯಲ್ಲಿರುವ ಈ ಶಾಲೆಯಲ್ಲಿ ಒಂದನೆಯ ತರಗತಿಯಿಂದ ಏಳನೆಯ ತರಗತಿಯವರೆಗೆ ಕಲಿಯುವ ವ್ಯವಸ್ಥೆ ಇರುತ್ತದೆ.

ಶೈಕ್ಷಣಿಕ ಸಂಸ್ಥೆಗಳು
ಸಂತ ಫಿಲೋಮಿನಾ ಐಟಿಐ



ಪರಿಚಯ 
                                                               
ಉದ್ಯೋಗಾವಕಾಶವನ್ನು ಕಲ್ಪಿಸುವ ದೃಷ್ಟಿಕೋನದಿಂದಲೇ ಸ್ಥಾಪಿತವಾದ ಈ ಸಂಸ್ಥೆಯು ಮೈಸೂರಿನ ಸಂತ ಫಿಲೋಮಿನಾ ಚರ್ಚ್ ನಿಂದ ಕೆಲವೇ ಮಾರುಗಳ ದೂರದಲ್ಲಿದೆ. ಮೈಸೂರಿನ ಬೆಂಗಳೂರು ನೀಲಗಿರಿ ರಸ್ತೆಯಲ್ಲಿ ಬೆಂಗಳೂರಿಗೆ ಹೋಗುವ ಮಾರ್ಗದ ಎಡ ಪಕ್ಕದಲ್ಲಿ ಗುಡ್ ಶೆಪರ್ಡ್ ಕಾನ್ವೆಂಟ್ ಇದ್ದು ಅದರ ಪಕ್ಕದಲ್ಲೇ ಈ ಐಟಿಐ ಇದೆ. ಐಟಿಐನ ಎದುರು ವೆಸ್ಲಿ ಚರ್ಚ್ ಗೆ ಸೇರಿದ ಮಸಣವೊಂದಿದೆ, ಅದರ ಪಕ್ಕದಲ್ಲಿ ಸಂತ ಫಿಲೋಮಿನ ಪ್ರೌಢಶಾಲೆಯೂ ಇದೆ. ಪ್ರೌಢಶಾಲೆಯ ಎದುರಲ್ಲಿರುವ ಸಂತ ಫಿಲೋಮಿನ ವಸತಿಗ್ರಹವು ಐಟಿಐನ ಮತ್ತೊಂದು ಪಕ್ಕದಲ್ಲಿ ಇದೆ.

ಐಟಿಐ ಸ್ಥಾಪನೆಯಲ್ಲಿ ಶ್ರೀ ಕೆ.ಜೆ.ಜಾರ್ಜ್ ರವರ ಪಾತ್ರ
೧೯೮೨ ರಲ್ಲಿ ಸ್ಥಾಪಿತವಾದ ಈ ಸಂಸ್ಥೆಗೆ ಮೂಲ ಕಾರಣಕರ್ತರು ಶ್ರೀ ಕೆ.ಜೆ.ಜಾರ್ಜ್. ಅಂದಿನ ಸಂತ ಫಿಲೋಮಿನಮ್ಮನವರ  ದೇವಾಲಯದ ಪ್ರಧಾನ ಗುರುಗಳಾದ ಸ್ವಾಮಿ ಗ್ರೆಗೊರಿಯುಸ್ ಮಾಡಪಿಳ್ಳಿಯವರು ಸಂತ ಫಿಲೋಮಿನಮ್ಮನವರ ದೇವಾಲಯಕ್ಕೆ ಸೇರಿದ ಅನಾಥ ಮಕ್ಕಳ ಶ್ರೇಯೋಭಿವೃದ್ಧಿಗಾಗಿ ಹೊಸ ಕಟ್ಟಡವೊಂದನ್ನು ನಿರ್ಮಿಸುವ ಯೋಜನೆ ಹಾಕಿಕೊಂಡಿದ್ದರು. ಅದೇ ಸಂದರ್ಭದಲ್ಲಿ ಮೈಸೂರು ಮತ್ತು ಅದರ ಸುತ್ತಮುತ್ತಲಿನ ಪ್ರದೇಶವನ್ನು ಕೈಗಾರಿಕಾ ಪ್ರದೇಶವನ್ನಾಗಿ ಅಭಿವೃದ್ಧಿ ಪಡಿಸುವ ಯೋಜನೆಯನ್ನು ಸರಕಾರ ಹಾಕಿಕೊಡಿತ್ತು. ಇದನ್ನು ಮನಗಂಡ ಫಾದರ್ ಗ್ರೆಗೊರಿಯುಸ್ ರವರು ಅನಾಥ ಮಕ್ಕಳ ಮುಂದಿನ ಭವಿಷ್ಯವನ್ನು ಮನದಲ್ಲಿರಿಸಿಕೊಂಡು, ಅವರಿಗೆ ತರಬೇತಿಯನ್ನು ನೀಡಲು ಕಾರ್ಯಾಗಾರವೊಂದನ್ನು ಸ್ಥಾಪಿಸಿದರೆ ಹೇಗೆ ಎಂದಾಲೋಚಿಸಿ, ಹೊಸ ಕಟ್ಟಡದೊಂದಿಗೆ, ಕೆಲವು ಯಂತ್ರಗಳನ್ನು ಖರೀದಿಸಲು ಹಾಲೆಂಡಿನ ಸಂಸ್ಥೆಯೊಂದಿಗೆ ಸಂಪರ್ಕಿಸಿದರು. ಅವರ ಯೋಜನೆಗೆ ಅಸ್ತು ಎಂದ ಹಾಲೆಂಡ್ ಸಹಾಯ ಹಸ್ತ ನೀಡಲು ಮುಂದಾಯಿತು. ಆಗ ಧುತ್ತನೆ ಎದುರಾದದ್ದು ಕಾರ್ಯಾಗಾರದ ಉಸ್ತುವಾರಿಯನ್ನು ನೊಡಿಕೊಳ್ಳುವುದು ಯಾರೆಂಬುದು. ಈ ಪ್ರಶ್ನೆಯನ್ನು ಪೂಜ್ಯ ಗುರುಗಳು ತಮ್ಮ ಆಪ್ತರೂ, ಸಹಾಯಕರೂ ಹಾಗೂ ಸಂತ ಫಿಲೋಮಿನ ವಸತಿಗ್ರಹದ ವಾರ್ಡನ್ ಆದ ಸ್ವಾಮಿ ಡಾ.ದಯಾನಂದ ಪ್ರಭುರವರ ಮುಂದಿರಿಸಿದಾಗ ಅವರು ಸೂಚಿಸಿದ ಹೆಸರು ಕೆ.ಜೆ.ಜಾರ್ಜ್. ಶ್ರೀಯುತರು ಆಗ ಕೆ.ಜಿ.ಎಫ್.ನ ಬಿಇಎಂಎಲ್  ಕಾರ್ಖಾನೆಯ ಉದ್ಯೋಗಿಯಾಗಿದ್ದರು.ಅವರಿಬ್ಬರ ಕೋರಿಕೆಗೆ ಮಣಿದು ಬಿಇಎಂಎಲ್ ಉದ್ಯೋಗವನ್ನು ತೊರೆದ ಕೆ.ಜೆ.ಜಾರ್ಜ್ ರವರು ಮೈಸೂರಿಗೆ ಆಗಮಿಸಿ ಸ್ವಾಮಿ ಗ್ರೆಗೊರಿಯುಸ್ ಅವರಿಂದ ಸಂತ ಫಿಲೊಮಿನಾ ಕಾರ್ಯಾಗಾರದ ಸಂಪೂರ್ಣ ಉಸ್ತುವಾರಿಯನ್ನು ವಹಿಸಿಕೊಂಡರು. ಮುಂದೆ ಶ್ರೀಯುತರು ಅದನ್ನು ಕಾರ್ಯಾಗಾರವನ್ನಾಗಿ ಉಳಿಸಿ ತರಬೇತಿಯನ್ನು ನೀಡಿದರೆ ತರಬೇತಿ ಪಡೆದವರಿಗೆ ಭವಿಷ್ಯವಿರುವುದಿಲ್ಲವೆಂದು ಯೋಚಿಸಿ, ಕೇಂದ್ರ ಸರಕಾರದ ಸಂಯೋಜನೆಯಡಿಯಲ್ಲಿ ಉದ್ಯೋಗಕ್ಕಾಗಿ ತರಬೇತಿಯನ್ನು ನೀಡುವ ಸಂಸ್ಥೆಯನ್ನಾಗಿ ಮಾಡೋಣವೆಂದು ನಿರ್ಧರಿಸಿದರು, ಇದಕ್ಕಾಗಿ ಪೂಜ್ಯರ ಅನುಮತಿಯನ್ನು ಪಡೆದು ಅದನ್ನು 'ಸಂತ ಫಿಲೋಮಿನಾ ಕೈಗಾರಿಕಾ ತರಬೇತಿ ಸಂಸ್ಥೆ'ಯನ್ನಾಗಿ ಪರಿವರ್ತಿಸಿ ಬೆಳೆಸಿದ ಕೀರ್ತಿ ಕೆ.ಜೆ.ಜಾರ್ಜ್ ರವರದು.

ಲಭ್ಯವಿರುವ ವೃತ್ತಿಗಳು                                              
ನಂತರ ಸಂಸ್ಥೆಯ ಕಟ್ಟಡಗಳನ್ನು ನವೀಕರಿಸಿ ಮೊದಲು ೪ ವೃತ್ತಿಗಳನ್ನು ಪರಿಚಯಿಸಿದರು. ಅವುಗಳು FITTER, TURNER, WELDER ಮತ್ತು    
DRAFTSMAN MECHANIC(ಕಾರಣಾಂತರದಿಂದ ಕೊನೆಯ ವೃತ್ತಿಯನ್ನು ಕೈ ಬಿಡಲಾಗಿದೆ).
ಪ್ರಸ್ತುತ ಹೈಸ್ಕೂಲ್ ನಪಾಸಾದ ಮತ್ತು ತೇರ್ಗಡೆ ಹೊಂದಿದವರಿಗಾಗಿ ಭಿನ್ನ ಭಿನ್ನ ವೃತ್ತಿಗಳನ್ನು ಸಂಸ್ಥೆಯಲ್ಲಿ ಪ್ರಾರಂಭಿಸಲಾಯಿತು. ಪ್ರಸ್ತುತ FITTER, TURNER, WELDER, ELECTRONIC MECHANIC ಮತ್ತು ELECTRICIAN  ವೃತ್ತಿಗಳು ಸಂಸ್ಥೆಯಲ್ಲಿ ತರಬೇತಿಗಾಗಿ ಲಭ್ಯವಿವೆ. ವೆಲ್ಡರ್ ವೃತ್ತಿಗೆ ಎಸ್.ಎಸ್.ಎಲ್.ಸಿ. ನಪಾಸಾದ ಅಭ್ಯರ್ಥಿಗಳು ಸೇರಬಹುದಾಗಿದೆ. ಈ ಎಲ್ಲ ವೃತ್ತಿಗಳಲ್ಲೂ ಮಹಿಳೆಯರ ತರಬೇತಿಗೆ ಅವಕಾಶವಿರುತ್ತದೆ.

ಸಂಯೋಜನೆ ಮತ್ತು ಅನುದಾನ
ಸಂಸ್ಥೆಯು ಕೇಂದ್ರ ಸರಕಾರದ ಉದ್ಯೋಗ ಮತ್ತು ತರಬೇತಿಯ ಮಹಾನಿರ್ದೇಶನಾಲಯದಿಂದ ಸಂಯೋಜನೆಗೊಳಪಟ್ಟಿದೆಯಲ್ಲದೇ ರಾಜ್ಯ ಸರಕಾರದ ವೇತನಾನುದಾನವೂ ಅದಕ್ಕೆ ಪ್ರಾಪ್ತವಾಗಿದೆ.

ಉದ್ಯೋಗಾವಕಾಶ
ಸಂಸ್ಥೆಯಲ್ಲಿ ಯಶಸ್ವಿಯಾಗಿ ತರಬೇತಿಯನ್ನು ಮಾಡಿ ಮುಗಿಸಿದ ಅಭ್ಯರ್ಥಿಗಳಿಗೆ ಉದ್ಯೋಗಾವಕಾಶವನ್ನೂ ಕಲ್ಪಿಸಿಕೊಡಲಾಗುತ್ತಿದೆ.
ಕ್ರೈಸ್ತ ಸಂಸ್ಥೆಗಳು
ಸ್ವಾಮಿ ದಯಾನಂದ ಪ್ರಭು

ಸ್ವಾಮಿ ದಯಾನಂದ ಪ್ರಭು

ಪರಿಚಯ
ಸ್ವಾಮಿ ಡಾ.ದಯಾನಂದ ಪ್ರಭು ಅವರು ೧೯೪೮, ನವೆಂಬರ್ ೨೩ರಲ್ಲಿ ಮೈಸೂರಿನಲ್ಲಿ ಜನಿಸಿದರು. ಇವರ ತಂದೆ ಮಾರ್ಟಿನ್ ಮತ್ತು ತಾಯಿ ರೋಸ್ ಮೇರಿ. ಮೈಸೂರಲ್ಲಿ ಪ್ರಾಥಮಿಕ ವಿದ್ಯಾಭ್ಯಾಸ ಪಡೆದು ಹಾಸನದ ಸಂತ ಜೋಸೆಫರ ಶಾಲೆಯಲ್ಲಿ ಪ್ರೌಢಶಿಕ್ಷಣ ಮುಂದುವರಿಸಿ ೧೯೬೭ರಲ್ಲಿ ಮೈಸೂರಿನ ಸಂತ ಮೇರಿ ಕಿರಿಯ ಗುರುಮಠಕ್ಕೆ ಸೇರುವ ಮೂಲಕ ಸನ್ಯಾಸ ದೀಕ್ಷೆ ಪಡೆದರು. ಅಲ್ಲಿ ಪಿಯುಸಿಯೊಂದಿಗೆ ಲತೀನ್ ಭಾಷೆಯ ಅಭ್ಯಾಸ ಮಾಡಿದರು. ಗುರುಮಠದಲ್ಲಿದ್ದಾಗಲೇ ಬರೆಯುವ ಹವ್ಯಾಸ ಮೈಗೂಡಿತು. ದೂತ, ನವಜ್ಯೋತಿ, ಕರ್ನಾಟಕ ತಾರೆಗಳಿಗೆ ಇವರ ಲೇಖನಗಳು ಸಾಲುಸಾಲಾಗಿ ಹರಿದು ಬಂದವು.

ಮುಂದೆ ಬೆಂಗಳೂರಿನ ಸಂತ ರಾಯಪ್ಪರ ಗುರುಮಠ ಸೇರಿದರು. ಅಲ್ಲಿ ಆರು ವರ್ಷಗಳ ಕಾಲ ಅಭ್ಯಾಸ. ಈ ಅವಧಿಯಲ್ಲಿ ಇವರಿಂದ ಇಂಗ್ಲಿಷಿನ 'ಎಕ್ಸೈಲ್ಡ್' ಎಂಬ ಕಾದಂಬರಿಯ ಕನ್ನಡ ರೂಪಾಂತರ. ಕರ್ನಾಟಕ ತಾರೆಯಲ್ಲಿ ಅದು 'ಕ್ರೈಸ್ತ ಗುರು ಕೊಲೆಗಾರರೆ?' ಎಂಬ ಹೆಸರಿನಲ್ಲಿ ಪ್ರಕಟ. ೧೯೭೭ರಲ್ಲಿ ಅದು 'ಗಡಿಪಾರು' ಎಂಬ ಹೆಸರಿನಲ್ಲಿ ಪುಸ್ತಕವೂ ಆಯಿತು. ಕನ್ನಡದಲ್ಲಿ 'ಎಂಎ', ಇತಿಹಾಸದಲ್ಲಿ 'ಎಂಎ' ಹಾಗೂ ಕ್ರೈಸ್ತಧರ್ಮ ಎಂಬ ವಿಷಯದ ಮೇಲೂ 'ಎಂಎ' ಪದವಿಗಳನ್ನು ಇವರು ಪಡೆದಿದ್ದಾರಲ್ಲದೇ ಡಾಕ್ಟರೇಟನ್ನೂ ಗಳಿಸಿದ್ದಾರೆ.

ದೂತನ ಸಂಪಾದಕರಾಗಿ...
೧೯೭೭ರಲ್ಲಿ ಪೂಜ್ಯ ಬಿಷಪ್ ಮಥಿಯಾಸ್ ಫೆರ್ನಾಂಡಿಸ್ ರವರ ಅಮೃತ ಹಸ್ತದಿಂದ ಗುರುಪಟ್ಟಾಭಿಷೇಕ ಹೊಂದಿದರು. ಅಂದೇ ಮೈಸೂರಿನ ಸಂತ ಫಿಲೋಮಿನಾ ಚರ್ಚ್ ನ ಸಹಾಯಕ ಗುರುವಾಗಿ ನೇಮಕಗೊಂಡರು. ೧೯೮೦ರಿಂದ ಸಂತ ಫಿಲೋಮಿನಾ ಬೋರ್ಡಿಂಗ್ ವಾರ್ಡನ್ ಆಗಿ ನೇಮಕ. ಇದೇ ಅವಧಿಯಲ್ಲಿ ದೂತ ಮಾಸಪತ್ರಿಕೆಯ ಸಂಪಾದಕರಾಗಿಯೂ ದುಡಿದರು. ದೂತನನ್ನು ತಮ್ಮ ಮಗುವಿನಂತೆ ಪೋಷಿಸಿ, ಸಾಹಿತ್ಯ ಕ್ಷೇತ್ರದಲ್ಲಿ ಎದ್ದು ನಿಲ್ಲುವಂತೆ ಮಾಡಿದ ಶ್ರೇಯಸ್ಸು ಸ್ವಾಮಿ ದಯಾನಂದ ಪ್ರಭು ಅವರಿಗೆ ಸಲ್ಲುತ್ತದೆ. ಡಾ.ಎಚ್ಚೆಸ್ಕೆ, ಡಾ.ಸಿ.ಪಿ.ಕೆ ಮತ್ತು ಹಂಪನಾರಿಂದ 'ದೂತ'ನಿಗಾಗಿ ಲೇಖನಗಳನ್ನು ಬರೆಸಿದರು. ಇವರ ಅವಧಿಯಲ್ಲಿ 'ದೂತ' ವಜ್ರಮಹೋತ್ಸವವನ್ನು ಆಚರಿಸಿತು. ಅದರ ನೆನಪಿಗೆ ವಿಶೇಷ ಸ್ಮರಣ ಸಂಚಿಕೆಯನ್ನೂ ಇವರು ಹೊರತಂದರು.

ವಿವಿಧ ಧರ್ಮಕೇಂದ್ರಗಳಲ್ಲಿ...
೧೯೮೯ರಲ್ಲಿ ಕೊಡಗಿನ ಸೋಮವಾರಪೇಟೆಯ ಜಯವೀರ ಮಾತೆಯ ದೇವಾಲಯದ ಗುರುವಾಗಿಯೂ, ಸಂತ ಜೋಸೆಫರ ಶಾಲೆಯ ವ್ಯವಸ್ಥಾಪಕರಾಗಿಯೂ ಅಧಿಕಾರ ಸ್ವೀಕಾರ. ಅಲ್ಲಿದ್ದ ಸಮಯದಲ್ಲಿ, ಬಾಲಯೇಸುವಿಗಾಗಿ ಪುಟ್ಟ ಗುಡಿಯನ್ನೂ, ಮರಿಯಮ್ಮನವರಿಗಾಗಿ ಗ್ರೊಟ್ಟೊವನ್ನೂ ಕಟ್ಟಿಸಿದ ಹೆಗ್ಗಳಿಕೆ ಇವರದು. ಅಲ್ಲದೇ ದೇವಾಲಯವನ್ನು ಸರ್ವಾಂಗೀಣವಾಗಿ ಸುಂದರಗೊಳಿಸಿದ, ಶಾಲೆಯ ಕಚೇರಿ, ಗ್ರಂಥಾಲಯ, ಪ್ರಯೋಗಾಲಯಗಳಿಗೆ ಹೊಸ ಕಟ್ಟಡವನ್ನು ನಿರ್ಮಿಸಿ ಕೊಟ್ಟ ಕೀರ್ತಿಯೂ ಇವರಿಗೇ ಸಲ್ಲುತ್ತದೆ.

೧೯೯೬ರಲ್ಲಿ ಮೈಸೂರಿನ ದೀನರ ಮಾತೆಯ ದೇವಾಲಯಕ್ಕೆ ವರ್ಗ. ಅಲ್ಲಿ ಧರ್ಮಕೇಂದ್ರದ ಬಡ ಮಕ್ಕಳಿಗಾಗಿ ಬಡ ಮಕ್ಕಳ ಶೈಕ್ಷಣಿಕ ನಿಧಿಯ ಹಾಗೂ ಬಡ ರೋಗಿಗಳಿಗಾಗಿ ದೀನರ ಮಾತೆಯ ಆರೊಗ್ಯ ನಿಧಿಯನ್ನು ಸ್ಥಾಪಿಸಿದರು. 

೨೦೦೫ರಿಂದ ತಿರುಮಕೂಡಲು ನರಸಿಪುರದ ಯೇಸುಬಾಲರ ದೇವಾಲಯದ ಧರ್ಮಗುರುವಾಗಿ ವರ್ಗ. ಅಲ್ಲಿ ಲಿಟ್ಲ್ ಫ್ಲವರ್ ಪ್ರೌಢಶಾಲೆಯ ಸ್ಥಾಪನೆ. ಪ್ರಭು ಯೇಸುಕ್ರಿಸ್ತರ ಕುರಿತಾದ ಸಮಗ್ರ ಗ್ರಂಥವಾದ 'ಭುವನಜ್ಯೋತಿ'ಯ ಪ್ರಕಟಣೆ ೨೦೦೬ರಲ್ಲಿ. ಹೀಗೆ ಹೋದ ಕಡೆಯಲ್ಲಿ ಸುಮ್ಮನೆ ಕುಳಿತುಕೊಳ್ಳದೆ ಏನಾದರೊಂದು ಮಾಡುವುದು ಗುರುವರ್ಯರ ಕಾಯಕ.

ಗುರುವರ್ಯರ ಕೃತಿಗಳು
ಗಡಿಪಾರು,  ೧೯೭೭
ಯೇಸು ಮತ್ತು ನಾನು,  ೧೯೭೮
ಕ್ರಿಸ್ತನೆಡೆಗೆ, ೧೯೭೭
ಗೊಲ್ಗೊಥ   ೧೯೮೭
ಹದಿಹರೆಯದ ರೂಪರೇಷೆಗಳು,  ೧೯೮೯
ಮೈಸೂರು ಸಂಸ್ಥಾನದ ಕ್ರೈಸ್ತರ ಇತಿಹಾಸ,  ೧೯೯೪
ಮಾರಕ ರೋಗ ಏಡ್ಸ್
ಧ್ಯಾನ ಸಂಗಮ,  ೧೯೯೬
ಯೇಸುಕ್ರಿಸ್ತರ ಕೊನೆಯ ೨೪ ಗಂಟೆಗಳು,  ೧೯೯೭
ಸಂಸ್ಕಾರ ವಿಧಿಗಳು ಮತ್ತು ವಿವಿಧ ಸಂದರ್ಭಗಳ ಅಶೀರ್ವಚನಗಳು

ಕ್ರೈಸ್ತ ಗುರುಗಳು
ಚುಂಚುಪಾತ್ರೆ

ಚುಂಚುಪಾತ್ರೆಯು ಸಾಮಾನ್ಯವಾಗಿ ಹಲವು ಪ್ರಯೋಗಾಲಯಗಳಲ್ಲಿ ದ್ರವಗಳನ್ನು ಕಲಕಲು, ಬೆರೆಸಲು ಮತ್ತು ಕಾಯಿಸಲು ಬಳಸಲಾಗುವ ಒಂದು ಸಾಮಾನ್ಯ ಪಾತ್ರೆ. ಚುಂಚುಪಾತ್ರೆಗಳು ಸಾಮಾನ್ಯವಾಗಿ ಸ್ತಂಭಾಕಾರದ್ದಾಗಿದ್ದು, ಚಪ್ಪಟೆ ತಳ ಮತ್ತು ಸುರಿಯಲು ಒಂದು ಏಣನ್ನು ಹೊಂದಿರುತ್ತವೆ. ಹಲವು ಚುಂಚುಪಾತ್ರೆಗಳು, ಚಿತ್ರದಲ್ಲಿ ತೋರಿಸಿದಂತೆ, ಸುರಿಯಲು ನೆರವಾಗಲು ಒಂದು ಸಣ್ಣದಾದ ಮುಖನಾಳವನ್ನೂ ಹೊಂದಿರುತ್ತವೆ.

ಪ್ರಯೋಗಾಲಯ ಸಾಧನಗಳು
ವಿಜ್ಞಾನ ಮತ್ತು ಪ್ರಕೃತಿ ಮಾದರಿಗಳು
ಸ್ವಾಮಿ ಡಾ.ದಯಾನಂದ ಪ್ರಭು



ಪರಿಚಯ
ಸ್ವಾಮಿ ಡಾ.ದಯಾನಂದ ಪ್ರಭುರವರು ಕನ್ನಡಕ್ಕಾಗಿ ಸೇವೆ ಸಲ್ಲಿಸುತ್ತಿರುವ ಕರ್ನಾಟಕದ ಕ್ರೈಸ್ತ ಗುರುಗಳಲ್ಲಿ ಅತಿ ಪ್ರಮುಖರು. ಇವರು ಜನನವಾದದ್ದು ೧೯೪೮, ನವೆಂಬರ್ ೨೩ರಲ್ಲಿ; ಜನ್ಮಸ್ಥಳ ಮೈಸೂರು. ಇವರ ತಂದೆ ಮಾರ್ಟಿನ್ ಮತ್ತು ತಾಯಿ ರೋಸ್ ಮೇರಿ. ಈ ದಂಪತಿಗಳ ಮೂರು ಗಂಡು, ಮೂರು ಹೆಣ್ಣು ಮಕ್ಕಳಲ್ಲಿ, ದಯಾನಂದ ಪ್ರಭುರವರು ಮೂರನೆಯವರು. ಇವರ ಪ್ರಾಥಮಿಕ ವಿದ್ಯಾಭ್ಯಾಸ ಮೈಸೂರಲ್ಲಿ. ಪ್ರೌಢಶಿಕ್ಷಣ ಹಾಸನದ ಸಂತ ಜೋಸೆಫರ ಶಾಲೆಯಲ್ಲಿ. 

೧೯೬೭ರಲ್ಲಿ ಮೈಸೂರಿನ ಸಂತ ಮೇರಿ ಕಿರಿಯ ಗುರುಮಠಕ್ಕೆ ಸೇರುವ ಮೂಲಕ ಸನ್ಯಾಸ ದೀಕ್ಷೆ. ಅಲ್ಲಿ ಪಿಯುಸಿಯೊಂದಿಗೆ ಲತೀನ್ ಭಾಷೆಯ ಅಭ್ಯಾಸ. ಗುರುಮಠದಲ್ಲಿದ್ದಾಗಲೇ ಬರೆಯುವ ಹವ್ಯಾಸ ಮೈಗೂಡಿತು. ದೂತ, ನವಜ್ಯೋತಿ, ಕರ್ನಾಟಕ ತಾರೆಗಳಿಗೆ ಇವರ ಲೇಖನಗಳನ್ನು ಸಾಲುಸಾಲಾಗಿ ಬರೆದಿದ್ದಾರೆ.

ಮುಂದೆ ಬೆಂಗಳೂರಿನ ಸಂತ ಪೇತ್ರರ ಗುರುಮಠಕ್ಕೆ. ಅಲ್ಲಿ ಆರು ವರ್ಷಗಳ ಕಾಲ ಸತತ ಅಭ್ಯಾಸ. ಈ ಅವಧಿಯಲ್ಲಿ ಇವರಿಂದ ಇಂಗ್ಲಿಷ್ ನ 'ಎಕ್ಸೈಲ್ಡ್' ಎಂಬ ಕಾದಂಬರಿಯ ಕನ್ನಡ ರೂಪಾಂತರ. ಕರ್ನಾಟಕ ತಾರೆಯಲ್ಲಿ ಅದು 'ಕ್ರೈಸ್ತ ಗುರು ಕೊಲೆಗಾರರೆ?' ಎಂಬ ಹೆಸರಿನಲ್ಲಿ ಪ್ರಕಟ. ೧೯೭೭ರಲ್ಲಿ ಅದು 'ಗಡಿಪಾರು' ಎಂಬ ಹೆಸರಿನಲ್ಲಿ ಪುಸ್ತಕವೂ ಆಯಿತು. ಕನ್ನಡದಲ್ಲಿ 'ಎಂ.ಎ', ಇತಿಹಾಸದಲ್ಲಿ 'ಎಂ.ಎ' ಹಾಗೂ ಕ್ರೈಸ್ತಧರ್ಮ ಎಂಬ ವಿಷಯದ ಮೇಲೂ 'ಎಂ.ಎ' ಪದವಿಗಳನ್ನು ಇವರು ಪಡೆದಿದ್ದಾರಲ್ಲದೇ ಡಾಕ್ಟರೇಟನ್ನೂ ಗಳಿಸಿದ್ದಾರೆ.

ದೂತನ ಸಂಪಾದಕರಾಗಿ...
೧೯೭೭ರಲ್ಲಿ ಗುರು ಪಟ್ಟಾಭಿಷೇಕ; ಪೂಜ್ಯ ಬಿಷಪ್ ಮಥಿಯಾಸ್ ಫೆರ್ನಾಂಡಿಸ್ ರವರ ಅಮೃತ ಹಸ್ತದಿಂದ. ಅಂದೇ ಮೈಸೂರಿನ ಸಂತ ಫಿಲೋಮಿನ ದೇವಾಲಯದ ಸಹಾಯಕ ಗುರುವಾಗಿ ನೇಮಕ. ಅಂದಿನ ಪ್ರಧಾನ ಗುರು ಸ್ವಾಮಿ ಗ್ರೆಗೊರಿಯುಸ್ ಮಾಡಪಿಳ್ಳಿ. ೧೯೮೦ರಿಂದ ಸಂತ ಫಿಲೋಮಿನ ವಸತಿಗೃಹಕ್ಕೆ ವಾರ್ಡನ್ ಆಗಿ ನೇಮಕ. ಇದೇ ಅವಧಿಯಲ್ಲಿ ದೂತ ಮಾಸ ಪತ್ರಿಕೆಯ ಸಂಪಾದಕರಾಗಿಯೂ ಅಧಿಕಾರ. ಕೆಜಿಎಫ್ ನ 'ಬಿಇಎಂಎಲ್' ಉದ್ಯೋಗಿ ಶ್ರೀಕೆ.ಜೆ.ಜಾರ್ಜ್ ರವರನ್ನು ಕರೆಸಿ ತಮ್ಮ ಸಹಾಯಕರನ್ನಾಗಿ ನೇಮಿಸಿ ದೂತ ನನ್ನು ತಮ್ಮ ಮಗುವಿನಂತೆ ಪೋಷಿಸಿ, ಸಾಹಿತ್ಯ ಕ್ಷೇತ್ರದಲ್ಲಿ ಎದ್ದು ನಿಲ್ಲುವಂತೆ ಮಾಡಿದ ಶ್ರೇಯಸ್ಸು ಸ್ವಾಮಿ ದಯಾನಂದ ಪ್ರಭುರವರಿಗೆ ಸಲ್ಲುತ್ತದೆ. 

ಡಾ.ಎಚ್ಚೆಸ್ಕೆ, ಡಾ.ಸಿ.ಪಿ.ಕೆ ಮತ್ತು ಹಂಪನಾ ರಿಂದ 'ದೂತ'ನಿಗಾಗಿ ಲೇಖನಗಳನ್ನು ಬರೆಸಿದರಲ್ಲದೇ ಇವರ ಅವಧಿಯಲ್ಲಿ 'ದೂತ' ವಜ್ರಮಹೋತ್ಸವವನ್ನು ಆಚರಿಸಿತು. ಅದರ ನೆನಪಿಗೆ ವಿಶೇಷ ಸ್ಮರಣ ಸಂಚಿಕೆಯನ್ನೂ ಇವರು ಹೊರತಂದರು.

ವಿವಿಧ ಧರ್ಮಕೇಂದ್ರಗಳಲ್ಲಿ...
೧೯೮೯ರಲ್ಲಿ ಕೊಡಗಿನ ಸೋಮವಾರಪೇಟೆಯ ಜಯವೀರ ಮಾತೆಯ ದೇವಾಲಯದ ಗುರುವಾಗಿಯೂ, ಸಂತ ಜೋಸೆಫರ ಶಾಲೆಯ ವ್ಯವಸ್ಥಾಪಕರಾಗಿಯೂ ಅಧಿಕಾರ ಸ್ವೀಕಾರ. ಅಲ್ಲಿದ್ದ ಸಮಯದಲ್ಲಿ, ಬಾಲ ಯೇಸುವಿಗಾಗಿ ಪುಟ್ಟ ಗುಡಿಯನ್ನೂ, ಮರಿಯಮ್ಮನವರಿಗಾಗಿ ಗ್ರೊಟ್ಟೊವ ನ್ನೂ ಕಟ್ಟಿಸಿದ ಹೆಗ್ಗಳಿಕೆ ಇವರದು. ಅಲ್ಲದೇ ದೇವಾಲಯವನ್ನು ಸರ್ವಾಂಗೀಣವಾಗಿ ಸುಂದರಗೊಳಿಸಿದ್ದಲ್ಲದೇ ಶಾಲೆಯ ಕಚೇರಿ, ಗ್ರಂಥಾಲಯ, ಪ್ರಯೋಗಾಲಯಗಳಿಗೆ ಹೊಸ ಕಟ್ಟಡವನ್ನು ನಿರ್ಮಿಸಿ ಕೊಟ್ಟ ಕೀರ್ತಿಯೂ ಇವರಿಗೇ ಸಲ್ಲುತ್ತದೆ.

೧೯೯೬ರಲ್ಲಿ ಮೈಸೂರಿನ ದೀನರ ಮಾತೆಯ ದೇವಾಲಯಕ್ಕೆ ವರ್ಗ. ಅಲ್ಲಿ ಧರ್ಮಕೇಂದ್ರದ ಬಡ ಮಕ್ಕಳಿಗಾಗಿ 'ಬಡ ಮಕ್ಕಳ ಶೈಕ್ಷಣಿಕ ನಿಧಿ'ಯ ಹಾಗೂ ಬಡ ರೋಗಿಗಳಿಗಾಗಿ 'ದೀನರ ಮಾತೆಯ ಆರೊಗ್ಯ ನಿಧಿ'ಯ ಸ್ಥಾಪನೆಯನ್ನು ಮಾಡಿದರು. 

೨೦೦೫ರಿಂದ ತಿರುಮಕೂಡಲು ನರಸಿಪುರದ ಯೇಸುಬಾಲರ ದೇವಾಲಯದ ಧರ್ಮಗುರುವಾಗಿ ವರ್ಗ. ಅಲ್ಲಿ ಲಿಟ್ಲ್ ಫ್ಲವರ್ ಪ್ರೌಢಶಾಲೆಯ ಸ್ಥಾಪನೆ. ಪ್ರಸ್ತುತ ಶ್ರೀರಂಗಪಟ್ಟಣ ಬಳಿಯ ಗಂಜಾಂ ಎಂಬಲ್ಲಿಯ ಚರ್ಚಿನ ಸೇವೆಯಲ್ಲಿ ನಿರತರಾಗಿದ್ದಾರೆ. ಪ್ರಭು ಯೇಸು ಕ್ರಿಸ್ತರ ಕುರಿತ್ತಾದ ಸಮಗ್ರ ಗ್ರಂಥವಾದ 'ಭುವನ ಜ್ಯೋತಿ'ಯ ಪ್ರಕಟಣೆ ೨೦೦೬ರಲ್ಲಿ. ಹೀಗೆ ಹೋದ ಕಡೆಯಲ್ಲಿ ಸುಮ್ಮನೆ ಕುಳಿತುಕೊಳ್ಳದೆ ಏನಾದರೊಂದು ಮಾಡುವುದು ಗುರುವರ್ಯರ ಕಾಯಕ.

ಗುರುವರ್ಯರ ಕೃತಿಗಳು

೧. ಗಡಿಪಾರು - ೧೯೭೭ 
೨. ಯೇಸು ಮತ್ತು ನಾನು-  ೧೯೭೮
೩. ಕ್ರಿಸ್ತನೆಡೆಗೆ...-  ೧೯೭೭
೪. ಗೊಲ್ಗೊಥ -  ೧೯೮೭
೫. ಹದಿಹರೆಯದ ರೂಪರೇಷೆಗಳು-  ೧೯೮೯
೬. ಮೈಸೂರು ಸಂಸ್ಥಾನದ ಕ್ರೈಸ್ತರ ಇತಿಹಾಸ-  ೧೯೯೪
೭. ಮಾರಕ ರೋಗ ಏಡ್ಸ್
೮. ಧ್ಯಾನ ಸಂಗಮ-  ೧೯೯೬
೯. ಯೇಸುಕ್ರಿಸ್ತರ ಕೊನೆಯ ೨೪ ಗಂಟೆಗಳು-  ೧೯೯೭
೧೦.ಸಂಸ್ಕಾರ ವಿಧಿಗಳು ಮತ್ತು ವಿವಿಧ ಸಂದರ್ಭಗಳ ಅಶೀರ್ವಚನಗಳು

ಕ್ರೈಸ್ತ ಗುರುಗಳು
ಸಾಸಿವೆ

ಸಾಸಿವೆಯು ಬ್ರಾಸೀಕಾ ಮತ್ತು ಸಿನ್ಯಾಪಿಸ್ ಪಂಗಡಗಳಲ್ಲಿನ ಒಂದು ಸಸ್ಯ ಜಾತಿ. ಬ್ರಾಸಿಕಾ ಕೆಂಪೆಸ್ಟ್ರಿಸ್ ಎಂಬ ಪ್ರಭೇದದ ಈ ಸಸ್ಯ ಕ್ರೂಸಿಫೆರೆ ಅಥವಾ ಬ್ರಾಸಿಕೇಸೀ ಕುಟುಂಬಕ್ಕೆ ಸೇರುತ್ತದೆ. ಆಂಗ್ಲ ಭಾಷೆಯಲ್ಲಿ ಇದಕ್ಕೆ ಇಂಡಿಯನ್ ರೇಪ್, ಹಿಂದಿಯಲ್ಲಿ ಟೊರಿಯ ಎನ್ನುತ್ತಾರೆ. ಇದರ ಸಣ್ಣದಾದ ಬೀಜಗಳನ್ನು ಒಂದು ಸಂಬಾರ ಪದಾರ್ಥವಾಗಿ ಬಳಸಲಾಗುತ್ತದೆ ಮತ್ತು, ಅವುಗಳನ್ನು ಅರೆದು ನೀರು, ವಿನಿಗರ್ ಅಥವಾ ಇತರ ದ್ರವಗಳೊಂದಿಗೆ ಸೇರಿಸಿ ಮಸ್ಟರ್ಡ್ ಎಂಬ ವ್ಯಂಜನವನ್ನು ತಯಾರಿಸಲಾಗುತ್ತದೆ. ಬೀಜಗಳನ್ನು ಕಿವುಚಿ ಸಾಸಿವೆ ಎಣ್ಣೆಯನ್ನೂ ತಯಾರಿಸಲಾಗುತ್ತದೆ, ಮತ್ತು ಎಲೆಗಳನ್ನು ಸೊಪ್ಪಾಗಿಯೂ ತಿನ್ನಬಹುದು.

ಪುಟ್ಟ ಮೂಲಿಕೆಯಂಥ ಗಿಡದಲ್ಲಿ ಹಳದಿ ಹೂಗಳು ಬಿಡುತ್ತವೆ. ಭಾರತ ಮೂಲದ ಇದು ಭಾರತದಲ್ಲಿಯೇ ಬೆಳೆಯುವ ಸಸ್ಯ. ಉತ್ತರ ಪ್ರದೇಶ, ಪಶ್ಚಿಮ ಬಂಗಾಲ ಮತ್ತು ಪಂಜಾಬ್ ರಾಜ್ಯಗಳಲ್ಲಿ ಹೇರಳವಾಗಿ ಬೆಳೆಯುತ್ತಾರೆ. ಉಷ್ಣವಲಯ ಹಾಗೂ ಸಮಶೀತೋಷ್ಣ ವಲಯಗಳ ವಿವಿಧ ಭಾಗಗಳಲ್ಲಿಯೂ ಸಾಸುವೆ ಸೊಂಪಾಗಿ ಬೆಳೆಯುತ್ತದೆ. ಜಿಗುಟು ಅಥವಾ ಭಾರವಾದ ಜಿಗುಟು ಮಣ್ಣು ಸಾಸುವೆ ಬೆಳೆಗೆ ತುಂಬ ಪ್ರಶಸ್ತವಾದುದು. ಇದೊಂದು ವಾರ್ಷಿಕ ಗಿಡ.

ಉಪಯೋಗಗಳು 
ಸಾಸುವೆ ಗಿಡದಲ್ಲಿ ಉಪಯುಕ್ತ ಭಾಗ ಅದರ ಬೀಜ. ಅದರಲ್ಲಿ ಸೇ. 30-48 ಭಾಗ ಎಣ್ಣೆಯ ಅಂಶವಿದ್ದು ಸೇ.7 ಭಾಗ ತೇವಾಂಶ, 25 ಭಾಗ ಸಸಾರಜನಕ ವಸ್ತುಗಳೂ ಇರುತ್ತವೆ. ಸಾಸುವೆ ಎಣ್ಣೆಯನ್ನು ಅಡುಗೆಗೆ ಉಪಯೋಗಿಸುತ್ತಾರೆ. ಕಚ್ಚಾ ಎಣ್ಣೆಯನ್ನು ನೇರವಾಗಿಯೇ ಬಳಸಬಹುದು. ಸಾಬೂನು ತಯಾರಿಕೆಯಲ್ಲಿ, ದೀಪ ಬೆಳಗಲು, ಕಟ್ಟಿಗೆಗೆ ಪಾಲಿಷ್ ಮಾಡಲು ಈ ಎಣ್ಣೆಯನ್ನು ಉಪಯೋಗಿಸುತ್ತಾರೆ. ಯಂತ್ರಗಳಲ್ಲಿ ಘರ್ಷಣೆ ತಪ್ಪಿಸುವುದಕ್ಕೆ ಕೀಲೆಣ್ಣೆಯಾಗಿಯೂ ಉಪಯೋಗವಿದೆ. ಸಂಬಾರ ಪದಾರ್ಥಗಳ ಸಾಲಿಗೆ ಸೇರುವ ಸಾಸುವೆ ಬೀಜವನ್ನು ಉಪ್ಪಿನಕಾಯಿ ತಯಾರಿಸಲು ಹಾಗೂ ಒಗ್ಗರಣೆಯಲ್ಲಿಯೂ ಬಳಸುತ್ತಾರೆ. ಚೀನ, ಜಪಾನ್ ಹಾಗೂ ಯುರೋಪಿನ ಕೆಲವು ದೇಶಗಳಲ್ಲಿ ಸಾಸುವೆ ಎಣ್ಣೆಯನ್ನು ಉತ್ಪಾದಿಸುತ್ತಾರೆ.

ಸಾಸಿವೆ ವೈದ್ಯಕೀಯವಾಗಿ ಬಹಳ ಪ್ರಯೋಜನಕಾರಿ. ಪ್ರಕೃತಿ ಚಿಕಿತ್ಸೆಯಲ್ಲಿ ಇದರ ಉಪಯೋಗ ಅತ್ಯಮೂಲ್ಯ, ಇದನ್ನು ಮಂಡಿ ನೋವು (ಆರ್ತೈತಟಿಸ್)ನಲ್ಲಿ ಸಾಸಿವೆ ಪಟ್ಟಿ ಮಾಡಿ ಉಪಯೋಗಿಸುತ್ತಾರೆ. ಈ ಸಾಸಿವೆ ಪಟ್ಟಿಯಿಂದ ಇಂತಹ ನೋವುಗಳಲ್ಲಿ ದೀರ್ಘಕಾಲಿಕ ಉಪಯೋಗ ಸಿಗುತ್ತದೆ.

ನೋಡಿ 
Brassica juncea(Indian mustard-ಸಾಸಿವೆ ಗಿಡ ಹೂ.)
Mustard seed ಸಾಸಿವೆ ಕಾಳು(ಕೆಂಪು)

ಉಲ್ಲೇಖಗಳು

ಹೆಚ್ಚಿನ ಓದಿಗೆ
ಕುಲಾಂತರಕ್ಕೆ;ಮೊನ್ಸಾಂಟೊ ಬಾಣಲೆಯ ಕೆಳಗೆ ಬಾಯರ್ ಬೆಂಕಿ; ನಾಗೇಶ್ ಹೆಗಡೆ; 
ಕುಲಾಂತರಿ ಸಾಸಿವೆ ಇಂದಿನ ಅಗತ್ಯವೇ?

ಖಾದ್ಯ ಬೀಜಗಳು
ಸಸ್ಯಗಳು
ಆಹಾರ ಪದಾರ್ಥಗಳು
ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಮ್ಯಾಗಿ

ಮ್ಯಾಗಿ ನೆಸ್ಲೇಯ ಧಿಡೀರ್ ಸೂಪ್‌ಗಳು, ಸ್ಟಾಕ್‌ಗಳು, ಬೂಯಾನ್ ಘನಾಕೃತಿಗಳು, ಕೆಚಪ್‌ಗಳು, ಸಾಸ್‌ಗಳು, ರುಚಿಕಾರಕಗಳು ಮತ್ತು ಧಿಡೀರ್ ನೂಡಲ್‌ಗಳ ಒಂದು ಗುರುತು. ಮೂಲ ಕಂಪನಿಯು, ಜೂಲಿಯಸ್ ಮ್ಯಾಗಿ ತನ್ನ ಅಪ್ಪನ ಕಾರ್ಖಾನೆಯ ಅಧಿಕಾರವನ್ನು ವಹಿಸಿಕೊಂಡ ಸಂದರ್ಭದಲ್ಲಿ, ೧೮೭೨ರಲ್ಲಿ ಸ್ವಿಟ್ಸರ್‌ಲಂಡ್‌ನಲ್ಲಿ ಅಸ್ತಿತ್ವದಲ್ಲಿ ಬಂದಿತು. ಅದು ಶೀಘ್ರವಾಗಿ, ಕಾರ್ಮಿಕ ಕುಟುಂಬಗಳ ಪೌಷ್ಟಿಕ ಬಳಕೆಯನ್ನು ಸುಧಾರಿಸುವ ಉದ್ದೇಶಹೊಂದಿದ, ಔದ್ಯೋಗಿಕ ಆಹಾರ ಉತ್ಪಾದನೆಯ ಆದ್ಯ ಪ್ರವರ್ತಕವೆನಿಸಿತು.

ಕಂಪನಿ ಇತಿಹಾಸ
ಜೂಲಿಯಸ್ ಮ್ಯಾಗಿ, ತನ್ನ ತಂದೆಯ ಗಿರಣಿ ವಹಿಸಿಕೊಂಡರು. ನಂತರ ಈ ಕಂಪನಿ, ೧೮೮೫ ಸ್ವಿಜರ್ಲ್ಯಾಂಡ್ ನಲ್ಲಿ ಹುಟ್ಟಿಕೊಂಡಿತು. ೧೮೯೭ ರಲ್ಲಿ,ಮ್ಯಾಗಿ ಜಿಎಂಬಿಹೆಚ್ ಕಂಪನಿಯನ್ನು,   ಜೂಲಿಯಸ್ ಮ್ಯಾಗಿ ಸಿಂಗೆನ್(Singen) ,ಜರ್ಮನಿಯಲ್ಲಿ ಸ್ಥಾಪಿಸಿದರು. ಇದನ್ನು ೧೯೪೭ ರಲ್ಲಿ ನೆಸ್ಲೇ ವಶಪಡಿಸಿಕೊಂಡಿತು.

ಉತ್ಪನ್ನಗಳು
ಸೂಪ್
ಸಾಸ್
ನೂಡಲ್ಸ್

ಉಲ್ಲೇಖಗಳು

ಆಹಾರ ಕಂಪನಿಗಳು
ಆಹಾರ
೭೬ನೇ ಕನ್ನಡ ಸಾಹಿತ್ಯ ಸಮ್ಮೇಳನ ೨೦೧೦

೭೬ನೇ ಕನ್ನಡ ಸಾಹಿತ್ಯ ಸಮ್ಮೇಳ	೨೦೧೦ ಮೂರು ದಿನಗಳ ಕಾಲ ನಗರದ ವಿದ್ಯಾದಾನ ಸಮಿತಿ ಪ್ರೌಢಶಾಲೆ ಆಟದ ಮೈದಾನದಲ್ಲಿ ನಡೆಯಲಿರುವ ಅಖಿಲ ಭಾರತ 76ನೇ ಕನ್ನಡ ಸಾಹಿತ್ಯ ಸಮ್ಮೇಳನಕ್ಕೆ ಸಮ್ಮೇಳನಾಧ್ಯಕ್ಷೆ ಡಾ.ಗೀತಾ ನಾಗಭೂಷಣ 

‘ದಾನಚಿಂತಾಮಣಿ ಅತ್ತಿಮಬ್ಬೆ’ ಪ್ರಧಾನ ವೇದಿಕೆ, ‘ಕುಮಾರವ್ಯಾಸ’ ಮಹಾಮಂಟಪಗಳ

೮೦೦ ಮಳಿಗೆಗಳ ನಿರ್ಮಾಣ ಕಾರ್ಯವೂ ನಡೆದಿದ್ದು, ಅವುಗಳಲ್ಲಿ ೪೭೬ ಮಳಿಗೆಗಳು ಪುಸ್ತಕ ಪ್ರದರ್ಶನ ಮತ್ತು ಮಾರಾಟಕ್ಕೆ ಮೀಸಲಾಗಿರುವುದು ವಿಶೇಷ.

ಸಮ್ಮೇಳನಾಧ್ಯಕ್ಷೆ ಡಾ.ಗೀತಾ ನಾಗಭೂಷಣ್ ಅವರು ಬುಧವಾರ ಸಂಜೆ ನಗರಕ್ಕೆ ಆಗಮಿಸಿದ್ದು, ಬೆಟಗೇರಿಯಲ್ಲಿ ಅವರನ್ನು ಸಾವಿರಾರು ವಿಜೃಂಭಣೆಯಿಂದ ಸ್ವಾಗತಿಸಲಾಯಿತು.

ವೆಬ್‌ಸೈಟ್‌ಗೆ ಚಾಲನೆ: ಕನ್ನಡ ಸಾಹಿತ್ಯ ಪರಿಷತ್ ತನ್ನ ಅಧಿಕೃತ ವೆಬ್‌ಸೈಟ್ ಸಿದ್ಧಪಡಿಸಲಾಗಿದ್ದು, ಕನ್ನಡ ಮತ್ತು ಸಂಸ್ಕೃತಿ ಇಲಾಖೆಯ ನಿರ್ದೇಶಕ ಮನು ಬಳಿಗಾರ್ ಅವರು ಸೋಮವಾರ ವೆಬ್‌ಸೈಟ್‌ಗೆ ಚಾಲನೆ ನೀಡಿದರು. ಈ ವೆಬ್‌ಸೈಟ್‌ನಲ್ಲಿ ಸಾಹಿತ್ಯ ಸಮ್ಮೇಳನದ ವಿವರಗಳೇ ಅಲ್ಲದೆ, ಎಲ್ಲ ಸಾಹಿತಿಗಳ ಮಾಹಿತಿ ಇರಲಿದೆ. 

ವೆಬ್‌ಸೈಟ್ ವಿಳಾಸ: kasapa.kar.nic.in

ಇವನ್ನೂ ನೋಡಿ
ಗದಗ, ಕನ್ನಡ ಸಾಹಿತ್ಯ ಸಮ್ಮೇಳನ,ಕನ್ನಡ ಸಾಹಿತ್ಯ ಪರಿಷತ್ತು

ಬಸ್ಸು ಮತ್ತು ರೈಲುಗಳ ಮಾಹಿತಿ   
ಬಸ್ಸು ವೇಳಾ ಪಟ್ಟಿ 

ರೈಲುಗಳ ವೇಳಾ ಪಟ್ಟಿ 

ಕನ್ನಡ
ವನೆಸ್ಸಾ ಹಡ್ಜೆನ್ಸ್

ವನೆಸ್ಸಾ ಅನೆ ಹದ್ಜೆನ್ಸ್  (ಜನನ ಡಿಸೆಂಬರ್ 14, 1988) ಒಬ್ಬ ಮೆರಿಕನ್ ನಟಿ ಮತ್ತು ಹಾಡುಗಾರ್ತಿ. ಸ್ಥಳೀಯ ನಾಟಕ ಕಂಪನಿಗಳಲ್ಲಿ ಕಾರ್ಯವೆಸಗಿ ಟೆಲಿವಿಷನ್ ನಲ್ಲಿ ಜಾಹಿರಾತುಗಳಲ್ಲಿ ತನ್ನ ಬಾಲ್ಯದಲ್ಲೇ ಕಾಣಿಸಿಕೊಂಡ ಹಡ್ಜೆನ್ಸ್ 2003ರಲ್ಲಿ ಥರ್ಟೀನ್  ಎಂಬ ನಾಟಕಾಧಾರಿತ ಚಲನಚಿತ್ರದಲ್ಲಿದಲ್ಲಿ ನೊಯೆಲ್ ನ ಪಾತ್ರದ ಮೂಲಕ ಚಿತ್ರರಂಗಕ್ಕೆ ಪಾದಾರ್ವಪಣೆ ಮಾಡಿದಳು. ನಂತರ 2004ರಲ್ಲಿ ಥಂಡರ್ ಬರ್ಡ್ಸ್  ಎಂಬ ವೈಜ್ಞಾನಿಕ-ಕಥೆಯಾಧಾರಿತ-ಸಾಹಸಮಯ ಚಿತ್ರದಲ್ಲಿದಲ್ಲಿ ಅಭಿನಯಿಸಿದಳು.  ಹದ್ಜೆನ್ಸ್ ಳ ಬಹಳ ಪ್ರಮುಖ ಪಾತ್ರವೆಂದರೆ ಹೈ ಸ್ಕೂಲ್ ಮ್ಯೂಸಿಕಲ್ ಎಂಬ ಸರಣಿರೂಪದಲ್ಲಿ ಬಂದ ಚಿತ್ರದಲ್ಲಿ ಅಭಿನಯಿಸಿದ ಗೇಬ್ರಿಯೆಲಾ ಮಾಂಟೆಜ್‌ಳ ಪಾತ್ರ. 2009ರ ೧೪ನೇ ಆಗಸ್ಟ್  2009ರಂದು ಬಿಡುಗಡೆಯಾದ ಬ್ಯಾಂಡ್ ಸ್ಲ್ಯಾಮ್  ಚಿತ್ರದಲ್ಲಿನ ಅಭಿನಯಕ್ಕೆ ವಿಮರ್ಶಾತ್ಮಕ ಪ್ರಶಂಸೆ ಗಳಿಸಿದಳು.

ಹಡ್ಜೆನ್ಸ್ ಳ ಮೊದಲ ಆಲ್ಬಮ್  V ೨೬ನೇ ಸೆಪ್ಟೆಂಬರ್ ೨೦೦೬ರಂದು ಬಿಡುಗಡೆಯಾಯಿತು. ಈ ಆಲ್ಬಮ್ ಬಿಲ್ ಬೋರ್ಡ್ ೨೦೦ರ ಪಟ್ಟಿಯಲ್ಲಿ 24ನೆಯ ಸ್ಥಾನದಲ್ಲಿದ್ದು ನಂತರ 'ಸರ್ಟಿಫೈಡ್ ಗೋಲ್ಡ್' ಮಟ್ಟಕ್ಕೆ ಬಂದು ನಿಂತಿತು. ಜುಲೈ ೧, 2998ರಂದು ಹಡ್ಜೆನ್ಸ್ ತನ್ನ ಎರಡನೆಯ ಆಲ್ಬಮ್ ಆದ ಐಡೆಂಟಿಫೈಡ್ ಅನ್ನು ಉನೈಟೆಕ್ ಸ್ಟೇಟ್ಸ್ ನಲ್ಲಿ ಬಿಡುಗಡೆ ಮಾಡಿದಳು.

ಮೊದಲ ದಿನಗಳು ಮತ್ತು ವೃತ್ತಿಜೀವನ 
ಕ್ಯಾಲಿಫೋರ್ನಿಯಾದ ಸಲಿನಾಸ್ ನಲ್ಲಿ ಹುಟ್ಟಿದ ಹಡ್ಜೆನ್ಸ್ ಪಶ್ಚಿಮ ಕರಾವಳಿಯ ಹಲವಾರು ಸ್ಥಳಗಳಲ್ಲಿ ಬೆಳೆದಳು - ಓರೆಗಾನ್‌ನಿಂದ  ದಕ್ಷಿಣ ಕ್ಯಾಲಿಫೋರ್ನಿಯಾದವರೆಗೂ ಒಂದರ ನಂತರ ಒಂದರಂತೆ ಹಲವಾರು ಕಚೇರಿಗಳಲ್ಲಿ ಕೆಲಸ ಮಾಡಿದ ತಾಯಿ ಗೀನಾ, (ಜನ್ಮನಾಮ ಗುವಾಂಗ್ಕೋ)ಮತ್ತು ಅಗ್ನಿಶಾಮಕದಳದ ಅಗ್ನಿಶಮನಕನಾದ ಗ್ರೆಗರಿ ಹಡ್ಜೆನ್ಸ್ ಮತ್ತು ತಂಗಿ ನಟಿ ಸ್ಟೆಲ್ಲಾ ಹಡ್ಜೆನ್ಸ್‌ರೊಂದಿಗೆ ಇವಳ ಜೀವನ ಸಾಗಿತ್ತು.

ಉಲ್ಲೇಖಗಳು 

ಹಾಲಿವುಡ್ ಚಲನಚಿತ್ರ ಕಲಾವಿದರು
ಮೂತ್ರಪಿಂಡ ಶಾಸ್ತ್ರ

ಮೂತ್ರಪಿಂಡ ಶಾಸ್ತ್ರವು ಮೂತ್ರಪಿಂಡದ ಕ್ರಿಯೆ ಮತ್ತು ರೋಗಗಳ ಅಧ್ಯಯನಕ್ಕೆ ಸಂಬಂಧಿಸಿದ ಅಂತರ್ವೈದ್ಯಶಾಸ್ತ್ರ ಮತ್ತು ಶಿಶುವೈದ್ಯ ಶಾಸ್ತ್ರದ ಒಂದು ಶಾಖೆ. ಮೂತ್ರಪಿಂಡ ಶಾಸ್ತ್ರವು, ವಿದ್ಯುದ್ವಿಚ್ಛೇದ್ಯ ವಿಕ್ಷೇಪಗಳು ಹಾಗೂ ಅಧಿಕ ರಕ್ತದೊತ್ತಡವನ್ನು ಒಳಗೊಂಡಂತೆ, ಮೂತ್ರಪಿಂಡ ರೋಗಗಳ ರೋಗನಿದಾನ ಹಾಗೂ ಚಿಕಿತ್ಸೆ, ಮತ್ತು, ವಿಗಲನ ಹಾಗೂ ಮೂತ್ರಪಿಂಡ ಕಸಿ ರೋಗಿಗಳನ್ನು ಒಳಗೊಂಡಂತೆ, ಮೂತ್ರಪಿಂಡ ಬದಲಿ ಚಿಕಿತ್ಸೆಯ ಅಗತ್ಯವಿರುವ ವ್ಯಕ್ತಿಗಳ ಶುಶ್ರೂಷೆಗೆ ಸಂಬಂಧಿಸಿದೆ. ಮೂತ್ರಪಿಂಡದ ಮೇಲೆ ಪರಿಣಾಮ ಬೀರುವ ಅನೇಕ ರೋಗಗಳು ಆ ಅಂಗಕ್ಕೆ ಮಾತ್ರ ಸೀಮಿತವಾಗದ ಇಡೀ ದೇಹದ ಕಾಯಿಲೆಗಳಾಗಿರುತ್ತವೆ, ಮತ್ತು ವಿಶೇಷ ಚಿಕಿತ್ಸೆಯ ಅಗತ್ಯವಿರಬಹುದು.

ಬಾಹ್ಯ ಸಂಪರ್ಕಗಳು
American Kidney Fund
International Society of Nephrology, a global humanitarian society
American Society of Nephrology
Nephrology Now – Literature Update Service and Meta-Journal
Latin American Nephrology Nursing Association 
Asian Pacific Society of Nephrology
National and Regional Societies of Nephrology 
Institute of Nephrology of Academy of Medical Science of Ukraine

ಮೂತ್ರಪಿಂಡ ಶಾಸ್ತ್ರ
ವೈದ್ಯಕೀಯ
ಸಬ್ಬಸಿಗೆ

ಸಬ್ಬಸಿಗೆಯು (ಅನೇಥಮ್ ಗ್ರ್ಯಾವಿಯೋಲೆನ್ಸ್) ಒಂದು ಅಲ್ಪಕಾಲದ ಬಹುವಾರ್ಷಿಕ ಮೂಲಿಕೆ. ಅದು ಅನೇಥಮ್ ಪಂಗಡದ ಏಕಮಾತ್ರ ಜಾತಿ, ಆದರೆ ಕೆಲವು ಸಸ್ಯಶಾಸ್ತ್ರಜ್ಞರಿಂದ ಒಂದು ಸಂಬಂಧಿತ ಪಂಗಡದಲ್ಲಿ ಪ್ಯೂಸೇಡ್ಯಾನಮ್ ಗ್ರ್ಯಾವಿಯೋಲೆನ್ಸ್ ಎಂದು ವರ್ಗೀಕರಿಸಲಾಗುತ್ತದೆ. ಅದು ಕೃಶವಾದ ಕಾಂಡಗಳು ಮತ್ತು ೧೦-೨೦ ಸೆ.ಮಿ. ಉದ್ದದ ಪ್ರತಿಯಾದ, ನಯವಾಗಿ ವಿಭಜಿತವಾದ, ಕೋಮಲವಾದ ಮೆತ್ತಗಿನ ಎಲೆಗಳೊಂದಿಗೆ ೪೦-೬೦ ಸೆ.ಮಿ. ಎತ್ತರಕ್ಕೆ ಬೆಳೆಯುತ್ತದೆ.

ಬಾಹ್ಯ ಸಂಪರ್ಕಗಳು

 Plants for a Future: Anethum graveolens
 'A Modern Herbal' (Grieves, 1931)
 Jepson Manual Treatment
 USDA Plants Profile
 GRIN Species Profile 
 The Self-Sufficient Gardener Episode 17 My Favorite Herbs - Dill 
ಸಸ್ಯಗಳು
ತರಕಾರಿಗಳು
ಹೆಸರು ಕಾಳು

ಹೆಸರು ಕಾಳು ಬಾಂಗ್ಲಾದೇಶ, ಭಾರತ ಮತ್ತು ಪಾಕಿಸ್ತಾನಕ್ಕೆ ಸ್ಥಳೀಯವಾದ ವಿಗ್ನಾ ರ‍್ಯಾಡಿಯೇಟಾದ ಬೀಜ.{The English word mung is derived from the Hindi word मूंग moong ; Sanskrit word मुद्ग (mudga)} ಸೀಳಲಾದ ಹೆಸರು (ಅವರೆಯು?), ಸಿಪ್ಪೆಯಿದ್ದಾಗ ಹಸಿರು ಬಣ್ಣ ಮತ್ತು ಸಿಪ್ಪೆ ತೆಗೆದಾಗ ಹಳದಿಯಾಗಿದ್ದು, ಹೆಸರು ಬೇಳೆ ಎಂದು ಪರಿಚಿತವಾಗಿದೆ. ಚಿಕ್ಕದಾದ ಕಾಳುಗಳು ಅಂಡಾಕಾರವಾಗಿದ್ದು ಹಸಿರು ಬಣ್ಣ ಹೊಂದಿರುತ್ತವೆ.

ಉಲ್ಲೇಖ ಕೊಂಡಿಯಿಲ್ಲದ  ಲೇಖನ 

ದ್ವಿದಳಧಾನ್ಯಗಳು
ಸಸ್ಯಗಳು
ರಾಖೀ ಸಾವಂತ್

ರಾಖೀ ಸಾವಂತ್  (ಜನನ 1980ರ ಫೆಬ್ರವರಿ 3 ರಂದು) ಒಬ್ಬ  ಐಟಮ್ ಹುಡುಗಿ, ಹಿಂದಿ ಚಲನಚಿತ್ರ ಹಾಗೂ ದೂರದರ್ಶನದ ನಟಿ, ರೂಪದರ್ಶಿ ಮತ್ತು ದೂರದರ್ಶನದ ಟಾಕ್ ಶೋನ ನಿರೂಪಕಿ.

ಜೀವನ ಚರಿತ್ರೆ
ಸಾವಂತ್ ಇವರ ಜನ್ಮನಾಮ ನೀರು ಸಾವಂತ್ , ಇವರು "ಬಹಳ ಕಟ್ಟುನಿಟ್ಟಾದ" ಮುಂಬಯಿ ಪೋಲೀಸ್ ಅಧಿಕಾರಿ ಎಂದು ಹೆಸರಾಗಿದ್ದ ಎಸ್.ಪಿ.ಸಾವಂತ್ ಮತ್ತು ಜಯಾ ಸಾವಂತ್ ದಂಪತಿಗಳ ಪುತ್ರಿಯಾಗಿದ್ದಾಳೆ.  ಒಂದು ಬಡ ಕುಟುಂಬದಿಂದ ಬಂದ ಇವರು ವಿದ್ಯಾಭ್ಯಾಸದಲ್ಲಿ ಹೆಚ್ಚು ಮುಂದುವರೆಯಲಿಲ್ಲ. ಇವರು ಚಲನಚಿತ್ರ ನಿರ್ದೇಶಕ ರಾಕೇಶ್ ಸಾವಂತ್ ಮತ್ತು ಹಿಂದಿನ ನಟಿ ಉಷಾ ಸಾವಂತ್ ಇವರ ಸಹೋದರಿಯಾಗಿದ್ದಾಳೆ.

ನಾಚ್ ಬಲಿಯೇ 3 ನಲ್ಲಿ ತನ್ನ ಜೊತೆಯಲ್ಲಿ ಪಾಲ್ಗೊಂಡ ಅಭಿಷೇಕ್ ಅವಸ್ಥಿಯೊಂದಿಗೆ ಡೇಟ್ ಮಾಡಿದಳು ಈ ಜೋಡಿಯು ಸ್ಪರ್ಧೆಯಲ್ಲಿ ಎದುರಾಳಿ ಜೋಡಿ ಸಂಜೀದಾ ಶೇಕ್ ಮತ್ತು ಅಮೀರ್ ಅಲಿ ಎದುರು 2007ರಲ್ಲಿ ಸೋತಾಗ, ಪ್ರೇಕ್ಷಕರ ಆಯ್ಕೆಯ ವ್ಯವಸ್ಥೆಯ ನಡುವೆ ಪ್ರವೇಶಿಸಿ ಮೋಸಮಾಡಿದೆ ಎಂದು ಸ್ಟಾರ್ ಪ್ಲಸ್ ಚಾನಲ್‌ನ ವಿರುದ್ಧ ಮೊಕದ್ದಮೆ ಹೂಡಿದರು.

2009ರ ಆಗಸ್ಟ್‌ 2ರಂದು ನಡೆದ ದೂರದರ್ಶನದ ಪ್ರದರ್ಶನ ರಾಖೀ ಕಾ ಸ್ವಯಂವರ ದಲ್ಲಿ ತನ್ನ ಜೀವನಸಂಗಾತಿಯನ್ನು ಆರಿಸಿಕೊಂಡಳು. ಕೆನಡಾದ ಟೊರೊಂಟೋದಿಂದ ಬಂದಿದ್ದ ಸ್ಪರ್ಧಿ ಎಲೇಶ್ ಪಾರುಂಜನ್‌ವಾಲಾ ಇವರನ್ನು ಮದುವೆ ಮಾಡಿಕೊಳ್ಳುವುದಕ್ಕಾಗಿ ಆಯ್ಕೆ ಮಾಡಿ.

ಚಲನಚಿತ್ರಗಳ ಪಟ್ಟಿ
ದಿಲ್ ಬೋಲೆ ಹಡಿಪ್ಪಾ!  (2009). ಶನ್ನೊ ಅಮೃತ್‌ಸರಿ 
ಮುತ್ತಿರಾಯಿ  (2009) .... ಐಟಮ್‌ ನಂಬರ್ 
ಮರೇಗಾ ಸಾಲಾ  (2009)
ಗುಮ್ನಾಮ್: ದಿ ಮಿಸ್ಟರಿ  (2008)
1920  (2008) .... ಐಟಮ್‌ ನಂಬರ್
ನಚ್ ಬಾಲಿಯೆ 3  (2007) TV ಮಿನಿ-ಸರಣಿ .... ಜೋಡಿ 3
ಬುದ್ಧ ಮರ್ಗಯಾ  (2007) .... ಕಿಮ್/ವಿಷ್ಕನ್ಯಾ
ಜರ್ನೀ ಬಾಂಬೇ ಟು ಗೋವಾ: Laughter Unlimited  (2007) (ರಾಖೀಯಾಗಿ) .... ದೀಪಾ ವಿ. ಕುಟ್ಟಿ
ಶೂಟ್ ಔಟ್ ಅಟ್ ಲೋಖಾಂಡ್ವಾಲಾ  (2007) (uncredited) .... ಪೂಜಾ ಬೇಡಿ
ಮಾಲಾಮಾಲ್ ವೀಕ್ಲಿ  (2006) .... ವಿಶೇಷ ಪಾತ್ರ
ಏಕ್ ಕಿಲಾಡಿ ಏಕ್ ಹಸೀನಾ  (2005) .... ಗಾಯಕಿ/ನರ್ತಕಿ
ಖಾಮೋಶ್...  ಕಾಫ್ ಕಿ ರಾತ್  (2005) .... ಕಶ್ಮೀರ
ಮುಂಬಯಿ ಎಕ್ಸ್‌ಪ್ರೆಸ್  (2005) .... ವಿಶೇಷ ಪಾತ್ರ 
ಬ್ಲಫ್‌ಮಾಸ್ಟರ್‌  (2005) ..... "ಏಕ್ ಮೈ ಔರ್ ಏಕ್ ತೂ ಹೈ " ಹಾಡಿನ ನರ್ತಕಿಯರಲ್ಲಿ ಒ
ಮೈ ಹೂ ನಾ (2004) ಮಿನಿ
ಮಸ್ತಿ  (2004) .... Ms. ಸಕ್ಸೇನಾ
ಪೈಸಾ ವಸೂಲ್  (2004) 
ಗಂಭೀರಮ್  (2004) .... ಗಾಯಕಿ/ನರ್ತಕಿ 
ಸಾತ್ಚ್ಯ ಆಟ್ ಘರಟ್  (2004)
ಪಥ್  (2003)
ಆಂಚ್  (2003) .... ಮದುವೆಯ ಗಾಯಕಿ/ನರ್ತಕಿ
ಚುರಾ ಲಿಯಾ ಹೈ ತುಮ್ನೇ  (2003) .... ಶೀನಾ 
ಓಂ  (2003) .... ಸೆಲಿನಾ
ನ ತುಮ್ ಜಾನೋ ನಾ ಹಮ್  (2002)
ಎಹಸಾಸ್: ದಿ ಫೀಲಿಂಗ್  (2001)
ಕುರುಕ್ಷೇತ್ರ  (2000) (ರಾಖೀ ಸಾವಂತ್ ಆಗಿ) .... ಗೀತಾ
ಜೋರು ಕಾ ಗುಲಾಮ್  (2000) .... ಚಾಂದಿನಿ 
ದಿಲ್ ಕಾ ಸೌದಾ  (1999)

Self
ಕ್ರೇಜಿ 4  (2008) .... ಆಕೆ
10 ಕಾ ದಮ್  (2008) TV ಸರಣಿ .... ಆಕೆ - ಅತಿಥಿ
ಬಿಗ್ ಬಾಸ್  .... ಆಕೆ (1 ಎಪಿಸೋಡ್, 2006)

ಆಕರಗಳು

ಹೊರಗಿನ ಕೊಂಡಿಗಳು

 

ಹಿಂದಿ ಚಲನಚಿತ್ರ ನಟರು
ಭಾರತೀಯ ಕಿರುತೆರೆ ನಟರು
ಇಂಡಿಯಾದ ದೂರದರ್ಶನದ ಟಾಕ್ ಶೋನ ನಿರೂಪಕರು
ದೂರದರ್ಶನದ ರಿಯಾಲಿಟಿಯ ಸ್ಪರ್ಧಿಗಳು
ಈಗಿರುವ ಜನರು
1980ರಲ್ಲಿ ಜನನ
ಮರಾಠಿ ಜನರು
ನಿತ್ಯಾಧಾರ ಮಾತೆಯ ದೇವಾಲಯ



ಕಡೂರಿನ ನಿತ್ಯಾಧಾರ ಮಾತೆಯ ದೇವಾಲಯ 

ಬೆಂಗಳೂರು ಹೊನ್ನಾವರ ರಸ್ತೆಯಲ್ಲಿ ಬೀರೂರಿಗೆ ಹೋಗುವ ಮಾರ್ಗದಲ್ಲಿ ಕಡೂರು ಪಟ್ಟಣದ ಹೊರಬದಿಯ ಎಡಭಾಗದಲ್ಲಿ ಈ ದೇವಾಲಯವಿದೆ. ಎದುರಿಗೆ ಶಿವನ ದೇವಸ್ಥಾನವೂ, ಹಿ೦ಬದಿಯಲ್ಲಿ ಮುಸ್ಲಿಮರ ಈದ್ಗಾ ಸಹ ಇದ್ದು, ಇದೊ೦ದು ಸರ್ವ ಧರ್ಮಗಳ ಸಂಗಮ ಸ್ಥಳವೆನಿಸಿದೆ. ಈ ದೇವಾಲಯದ ಹಬ್ಬವನ್ನು ಪ್ರತಿವರ್ಷ ಫೆಬ್ರವರಿ ತಿ೦ಗಳ ಮೊದಲ ವಾರದಲ್ಲಿ ಆಚರಿಸುವ ವಾಡಿಕೆಯಿದೆ. ಈ ಹಬ್ಬದ ದಿನದ೦ದು ಸುತ್ತಮುತ್ತಲಿನ ಅನೇಕ ಊರುಗಳಿಂದ ಕ್ರೈಸ್ತರು ಇಲ್ಲಿಗೆ ಆಗಮಿಸುತ್ತಾರೆ. ಹರಕೆ, ಕಾಣಿಕೆಗಳನ್ನು ಸಲ್ಲಿಸುತ್ತಾರೆ. 

ಈ ದೇವಾಲಯವನ್ನು ಅರಸಿಕೆರೆಯ ಅಂದಿನ ಗುರುಗಳಾದಸ್ವಾಮಿ ಅರುಳ್ ಪೀಟರ್ ರವರು ೧೯೭೧ರಲ್ಲಿ ನಿರ್ಮಿಸಿದರು. ಚರ್ಚಿನ ಪ್ರಥಮ ಗುರುವಾಗಿ ನೇಮಿಸಲ್ಪಟ್ಟವರು ಸ್ವಾಮಿ ಜೋ ಮೇರಿ ಲೋಬೊರವರು. ಇವರು ಸ್ಥಳೀಯ ಕ್ರೈಸ್ತರೊಂದಿಗೆ ಮಾತ್ರವಲ್ಲದೆ, ಕ್ರೈಸ್ತೇತರ ಜನರೊಂದಿಗೂ ಬೆರೆತು, ದೇವಾಲಯದ ಏಳಿಗೆಗೆ ಶ್ರಮಿಸಿದರು. ಇಲ್ಲಿಯ ಪ್ರೇಮಜ್ಯೊತಿ ಶಾಲೆಯ ನಿರ್ಮಾಣದ ಶ್ರೇಯಸ್ಸು ಇವರಿಗೆ ಸಲ್ಲುತ್ತದೆ. ಇವರ ನಂತರ ಸ್ವಾಮಿ ಕ್ಲೆಮೆಂಟ್ ಡಿ'ಸೋಜಾ, ಸ್ವಾಮಿ ಬೆಂಜಮಿನ್ ಅರಾನ್ಹಾ, ಸ್ವಾಮಿ ಥೊಮಸ್ ಮಾರ್ಟಿಸ್, ಸ್ವಾಮಿ ರೋನಿ ಕಾರ್ಡೋಜಾ, ಸ್ವಾಮಿ ಸಿಲ್ವೆಸ್ಟೆರ್ ಮಿರಾಂಡ, ಸ್ವಾಮಿ ಏಲಿಯಾಸ್ ಸಿಕ್ವೆರಾ ಮುಂತಾದವರು ಈ ದೇವಾಲಯದ ಏಳಿಗೆಗಾಗಿ ದುಡಿದಿದ್ದಾರೆ. 
 
 ಕ್ರೈಸ್ತ ದೇವಾಲಯಗಳು
ಸಾರು

ಸಾರು, ದಕ್ಷಿಣ ಭಾರತದ ಒಂದು ಅಡುಗೆ ಪದಾರ್ಥ. ಅದನ್ನು ಹುಣಿಸೆ ರಸ ಅಥವಾ ಟೊಮೇಟೊ, ಮೆಣಸಿನಕಾಯಿ ಮತ್ತು ಇತರ ಸಂಬಾರ ಪದಾರ್ಥಗಳನ್ನು ಬಳಸಿ ತಯಾರಿಸಲಾಗುತ್ತದೆ. ಕೆಲವರು ತೊಗರಿ ಬೇಳೆಯನ್ನು ತರಕಾರಿಗಳೊಂದಿಗೆ ಸೇರಿಸುತ್ತಾರೆ.

ಕರ್ನಾಟಕದ ಅಡುಗೆಗಳು
ಆಹಾರ ವಿಜ್ಞಾನ
ಹವ್ಯಕರ ಅಡುಗೆಗಳು

ಸಾರು ಕರ್ನಾಟಕದ ಬೇರೆ ಬೇರೆ ಪ್ರದೇಶಗಳಲ್ಲಿ ಬೇರೆ ಬೇರೆ ರೀತಿಯಲ್ಲಿ ಬಳಕೆಯಾಗುತ್ತದೆ. ಬಳ್ಳಾರಿ ಜಿಲ್ಲೆಯಲ್ಲಿ  ಪದಾತ್ತ(ಪದಾರ್ಥ ಪದದಿಂದ ನಿಷ್ಪನ್ನವಾದ ಪದ   ತರಕಾರಿ ಮುಂತಾದವುಗಳನ್ನು  ಬೇಯಿಸಿ ಕಿವುಚಿ ಮಾಡಿದಂತಹದು),ಸಾಂಬರು,ಗೊಜ್ಜು(ಹಲವು ತರಕಾರಿಯನ್ನು ಬೇಯಿಸಿ ಮಾಡಿರುವಂತಹದ್ದು), ತಿಳಿ(ಸಾರಿನಲ್ಲಿ ಗಟ್ಟಿಯಾದುದನ್ನು ಉಳಿದು ಮೇಲೆ ತೇಲುವ ನೀರಿನಂಥ ಪದಾರ್ಥ), ಉದುಕ (ಯಾವುದಾದರೂ ಬೇಳೆಯನ್ನು ಬೇಯಿಸಿದ ನೀರಿನಲ್ಲಿ ಮುಳುಗಾಯಿ, ಮೆಣಸಿನ ಕಾಯಿ,ಬೆಳ್ಳುಳ್ಳಿ ಮುಂತಾದವುಗಳನ್ನು ಕಿವುಚಿ ಮಾಡಿದ ಪದಾರ್ಥ)ತಂಬುಳಿ . ಸಾರನ್ನು ಆಯಾ ಪರಿಕರಗಳನ್ನು ಬಳಸಿ ಮಾಡಿದುದನ್ನು ಅನುಸರಿಸಿ ಹಲವು ಹೆಸರುಗಳಿಂದ ಕರೆಯುತ್ತಾರೆ. ಉದಾ: ಮಟನ್‌ ಸಾರು, ಕೋಳಿ ಸಾರು, ಮೊಟ್ಟೆ ಸಾರು, ಸೊಪ್ಪಿನ ಸಾರು, ತರಕಾರಿ ಸಾರು, ಒಣ ಮೀನಿನ ಸಾರು, ಬೇಳೆ ಸಾರು,ಮಜ್ಜಿಗೆ ಸಾರು,ಉಳಿ ಸಾರು,ತಂಗಳು ಸಾರು(ರಾತ್ರಿ ಮಾಡಿದ ಸಾರು ಬೆಳಗ್ಗೆ ಊಟ ಮಾಡಿದರೆ),ಹೋಳಿಗೆ ಸಾರು(ಕಟ್ಟಿನ ಸಾರು),ಟಮೊಟ ಸಾರು, ಈರುಳ್ಳಿ ಸಾರು,. ಬಟಾಣಿ ಸಾರು ಇಂತಹ ಪ್ರಾದೇಶಿಕವಾಗಿ ಹಲವಾರು ಹೆಸರುಗಳನ್ನು ನೋಡಬಹುದು.
ಬೆಳ್ಳಂದೊರು ಕೆರೆ

ಬೆಳ್ಳಂದೊರು ಕೆರೆ ಬೆಂಗಳೂರು ನಗರದ ಆಗ್ನೇಯ ಭಾಗದಲ್ಲಿದೆ. ಇದು ಈ ನಗರದ ಎಲ್ಲದಕ್ಕಿಂತ ದೊಡ್ಡ ಕೆರೆ.

ಬೆಂಗಳೂರು
ಓ.ಎಲ್.‌‌‌‌‌‌‌‌ಎಕ್ಸ್

ಓ.ಎಲ್.‌‌‌‌‌‌‌‌ಎಕ್ಸ್ ನ್ಯೂ ಯಾರ್ಕ್, ಬ್ಯೂನಸ್, ಮಾಸ್ಕೋ, ಬೀಜಿಂಗ್ ಮತ್ತು ಮುಂಬಯಿ ಇಲ್ಲಿರುವ ಒಂದು ಆನ್ಲೈನ್ ಕಂಪನಿ. ವಿಶ್ವದೆಲ್ಲೆಡೆ ಅನೇಕ ಸ್ಥಳಗಳಲ್ಲಿ ರಿಯಲ್ ಎಸ್ಟೇಟ್, ಉದ್ಯೊಗಗಳು, ಕಾರುಗಳು, ಮಾರಾಟಕ್ಕಾಗಿ, ಸೇವೆಗಳು, ಸಮುದಾಯ ಮತ್ತು ವೈಯಕ್ತಿಕಗಳಂತಹ ಅನೇಕ ವರ್ಗಗಳಲ್ಲಿ ಉಚಿತವಾಗಿ ಗ್ರಾಹಕ-ರಚಿಸಿದ ವರ್ಗೀಕೃತ ಜಾಹಿರಾತುಗಳು OLX ವೆಬ್ ಸೈಟ್ ನಲ್ಲಿವೆ. 
ಕಂಪನಿಯನ್ನುಅಂತರ್ಜಾಲ ವಾಣಿಜ್ಯೋದ್ಯಮಿಗಳಾದ ಫ್ಯಾಬ್ರಿಸ್ ಗ್ರಿಂಡ(Fabrice Grinda) ಮತ್ತು ಅಲೆಕ್ ಓಕ್ಸೆನ್‍ಫಾರ್ಡ್(Alec Oxenford) ರವರು ಮಾರ್ಚ್ 2006ರಲ್ಲಿ ಜಂಟಿಯಾಗಿ ಪ್ರಾರಂಭಿಸಿದರು. ಫ್ಯಾಬ್ರಿಸ್ ಮೊದಲಿಗೆ ಝಿಂಗಿ ಎನ್ನುವ ಒಂದು ಮೊಬೈಲ್ 
ರಿಂಗ್ಟೋನ್ಸ್ ಕಂಪನಿಯನ್ನು ಪ್ರಾರಂಭಿಸಿದರು, ಅದು ಮೇ 2004ರಲ್ಲಿ ಫಾರ್-ಸೈಡ್ ಗೆ $80 ಮಿಲಿಯನ್ ಗೆ ಮಾರಾಟವಾಯಿತು.  ಅಲೆಕ್ ಮೊದಲಿಗೆ ಲ್ಯಾಟಿನ್ ಅಮೇರಿಕಾದಲ್ಲಿ ಡಿಮಾರ್ಟೆ  ಎನ್ನುವ ಒಂದು ಪ್ರಮುಖ ಅಂತರ್ಜಾಲ ಹರಾಜು ವೆಬ್ ಸೈಟ್ ಅನ್ನು ಪ್ರಾರಂಭಿಸಿದರು. ಡಿಮಾರ್ಟೆಯು ನವೆಂಬರ್ 2005ರಲ್ಲಿ MercadoLibre.com, ಒಂದು ಇಬೇ ಅಂಗಸಂಸ್ಥೆಗೆ ಮಾರಾಟವಾಯಿತು.

ಭೌಗೋಳಿಕ ವ್ಯಾಪ್ತಿ
ಏಪ್ರಿಲ್ 2009ರಲ್ಲಿಂದ, OLX 91ದೇಶಗಳಲ್ಲಿ ಹಾಗೂ 39 ಭಾಷೆಗಳಲ್ಲಿ ಲಭ್ಯವಿದೆ. 
 
ದೇಶಗಳು: ಅಲ್ಜೀರಿಯಾ, ಅರ್ಜೆಂಟೈನ, ಅರುಬ, ಆಸ್ಟ್ರೇಲಿಯಾ, ಆಸ್ಟ್ರಿಯಾ, ಬಹಮಾಸ್, ಬಾಂಗ್ಲದೇಶ, ಬೆಲಾರಸ್, ಬೆಲ್ಜಿಯಂ, ಬೆಲಿಸ್, ಬೊಲಿವಿಯಾ, ಬ್ರೆಜಿಲ್, ಬಲ್ಗೇರಿಯಾ, ಕೆನಡ, ಚಿಲಿ, ಚೈನಾ, ಕೊಲಂಬಿಯಾ, ಕೋಸ್ಟ ರಿಕಾ, ಕ್ರೋವೆಶಿಯಾ, ಚೆಕ್ ರಿಪಬ್ಲಿಕ್, ಡೆನ್ಮಾರ್ಕ್, ಡೊಮಿನಿಕ, ಡೊಮಿನಿಕನ್ ರಿಪಬ್ಲಿಕ್, ಇಕ್ವಡೋರ್, ಇಸ್ಟೋನಿಯಾ, ಫಿನ್ ಲ್ಯಾಂಡ್, ಫ್ರಾನ್ಸ್, ಜರ್ಮನಿ, ಗ್ರೀಸ್, ಗ್ರೆನಡ, ಗ್ವಾಟೆಮಾಲ, ಹೈಟಿ, ಹೊಂಡುರಾಸ್,ಹಾಂಗ್ ಕಾಂಗ್,ಹಂಗೇರಿ, ಭಾರತ, ಇಂಡೋನೇಶಿಯಾ, ಐರ್ಲ್ಯಾಂಡ್, ಇಸ್ರೇಲ್, ಇಟಲಿ, ಜಮೈಕ, ಜಪಾನ್, ಜೋರ್ಡಾನ್, ಕಜಖ್ ಸ್ಥಾನ್, ಲಾತ್ವಿಯಾ, ಲಿಚೆನ್ ಸ್ಟೆನ್, ಲಿತ್ವಾನಿಯಾ, ಲಕ್ಸೆಂಬರ್ಗ್, ಮಲೇಶಿಯಾ, ಮೆಕ್ಸಿಕೊ, ಮಾಲ್ಡೋವ, ಮೊನಾಕೊ, ಮೊರೊಕ್ಕೊ, ನೆದರ್ಲ್ಯಾಂಡ್ಸ್, ನ್ಯೂಜಿಲ್ಯಾಂಡ್, ನಿಕರಗ್ವ, ನಾರ್ವೆ, ಪಾಕಿಸ್ತಾನ್, ಪನಾಮ, ಪೆರುಗ್ವೆ, ಪೆರು, ಫಿಲಿಪೈನ್ಸ್, ಪೊಲಾಂಡ್,ಪೋರ್ಚುಗಲ್, ಪೊರ್ಟೊ ರಿಕೊ, ರೊಮೇನಿಯಾ, ರಷ್ಯನ್ ಫೆಡರೇಷನ್, ಸರ್ಬಿಯಾ, ಸಿಂಗಾಪೂರ್, ಸ್ಲೋವೇಕಿಯಾ, ಸ್ಲೋವೆನಿಯಾ, ದಕ್ಷಿಣ ಆಫ್ರಿಕ, ದಕ್ಷಿಣ ಕೊರಿಯಾ, ಸ್ಪೇನ್, ಸ್ವೀಡನ್, ಸ್ವಿಟ್ಜರ್ಲ್ಯಾಂಡ್, ತೈವಾನ್, ಥಾಯ್ಲಾಂಡ್, ಟ್ರಿನಿಡಾಡ್ ಮತ್ತು ಟೊಬಾಗೊ, ತುನಿಶಿಯಾ, ಟರ್ಕಿ, ಟರ್ಕ್ಸ್ ಮತ್ತು ಕೈಕೂಸ್ ದ್ವೀಪಗಳು, ಉಕ್ರೈನ್, ಯುನೈಟೆಡ್ ಅರಬ್ ಎಮಿರೇಟ್ಸ್, ಯುನೈಟೆಡ್ ಕಿಂಗ್ ಡಮ್, ಯುನೈಟೆಡ್ ಸ್ಟೇಟ್ಸ್, ಉರುಗ್ವೆ, ವೆನೆಜುವೆಲಾ, ವಿಯೆಟ್ನಾಂ 
 
ಭಾಷೆಗಳು: ಬೆಂಗಾಲಿ, ಕಾಟಲಾನ್, ಚೈನಿಸ್ (ಸಾಂಪ್ರದಾಯಿಕ), ಚೈನಿಸ್ (ಸರಳ), ಡಚ್, ಇಂಗ್ಲೀಷ್, ಬಲ್ಗೇರಿಯನ್, ಕ್ರೊವೇಶಿಯನ್, ಚೆಕ್, ಡಾನಿಷ್, ಎಸ್ಟೋನಿಯನ್, ಫ್ರೆಂಚ್, ಜರ್ಮನ್, ಗ್ರೀಕ್, ಹೆಬ್ರಿವ್, ಹಿಂದಿ, ಹಂಗೇರಿಯನ್, ಇಂಡೋನೇಶಿಯನ್, ಇಟೆಲಿಯನ್, ಜಪಾನೀಸ್, ಕೊರಿಯನ್, ಲಾತ್ವಿಯಾನ್, ಲಿಥುವನಿಯನ್, ನಾರ್ವೇಜಿಯನ್, ಪೊಲಿಶ್, ಪೋರ್ಚುಗೀಸ್, ರೊಮೇನಿಯನ್, ರಷ್ಯನ್, ಸೈಬೀರಿಯನ್, ಸ್ಲೋವಾಕ್, ಸ್ಲೋವಿನ್, ಸ್ಪಾನಿಷ್, ಸ್ವೀಡಿಷ್, ಟಾಗಲೊಗ್, ಥಾಯ್, ಟರ್ಕಿಶ್, ಉಕ್ರೇನಿಯನ್, ಉರ್ದು, ವಿಯೆಟ್ನಾಮೀಸ್.

ವಿಶಿಷ್ಟ ಲಕ್ಷಣಗಳು
OLX ನ ವಿಶಿಷ್ಟ ಲಕ್ಷಣಗಳೆಂದರೆ:
 ಹೆಚ್ಚಿನ HTML ಲಿಸ್ಟಿಂಗ್ ಗಳನ್ನು ವಿನ್ಯಾಸಗೊಳಿಸುವ ಸಾಮರ್ಥ್ಯವಿದೆ 
 ಮಾರಾಟ, ಕೊಳ್ಳುವಿಕೆ, ಹಾಗೂ ಸಮುದಾಯ ಚಟುವಟಿಕೆಗಳ ಮೇಲಿನ ಕೇಂದ್ರಿಯ ನಿಯಂತ್ರಕವಾಗಿದೆ 
 ವಂಚನೆಗಳನ್ನು ನಿಯಂತ್ರಿಸುತ್ತದೆ
 ಫೊಟೊಲಾಗ್, ಫೇಸ್ ಬುಕ್ ಹಾಗೂ ಫ್ರೆಂಡ್ ಸ್ಟರ್ ನಂತಹ ಇತರ ವೆಬ್ ಸೈಟ್ ಗಳ ಮೇಲೆ ಲಿಸ್ಟಿಂಗ್ ಗಳನ್ನು ಜಾಹಿರಾತುಮಾಡುವ ಸಾಮರ್ಥ್ಯವಿದೆ. 
 ಇತರ ಆಸಕ್ತ ಬಳಕೆದಾರರೊಂದಿಗೆ ಲಿಸ್ಟಿಂಗ್ ಗಳನ್ನು ಚರ್ಚಿಸುವ ಸಾಮರ್ಥ್ಯವಿದೆ. 
 ನೀವು ವಾಸಿಸುತ್ತಿರುವಲ್ಲೆಲ್ಲ, ನಿಮ್ಮ ಬಳಿ ಇರುವ ಐಟಮ್ ಗಾಗಿ ಹುಡುಕುವ ಸಾಮರ್ಥ್ಯವಿದೆ
 ಮೊಬೈಲ್ ಫೋನ್ ಗಳಿಂದ ವೆಬ್ ಸೈಟಿಗೆ ಪ್ರವೇಶಿಸಬಹುದು. 
 ಹಲವಾರು ಭಾಷೆಗಳಲ್ಲಿ ಲಭ್ಯವಿದೆ

ಉಲ್ಲೇಖಗಳು

ಬಾಹ್ಯಸಂಪರ್ಕಗಳು 
OLX ವೆಬ್ ಸೈಟ್ 
ಫ್ಯಾಬ್ರಿಸ್ ಗ್ರಿಂಡಾ ರ ಬ್ಲೋಗ್  
ಅಲೆಕ್ ಆಗ್ಸೆನ್ ಫೋರ್ಡರ ಬ್ಲೋಗ್  
ಮಂಡೋ ಅನುನ್ಸಿಯೋ ವೆಬ್ ಸೈಟ್  
ಎಡೆಂಗ್ ವೆಬ್ ಸೈಟ್  

ವೆಬ್ ಸೈಟ್‍ಗಳು
ದೇವರ ಮನೆ ಮೂಡಿಗೆರೆ



ತಾಣ
ಮೂಡಿಗೆರೆಯಿಂದ ೨೦ ಕಿ.ಮಿ ಒಳಗೆ ಅಂದರೆ ಸಬ್ಬೇನಹಳ್ಳಿ ಗುತ್ತಿ ಹೀಗೆ ಪ್ರಯಾಣಿಸಿದರೆ ಸಿಗುವುದೇ  ದೇವರಮನೆಯ ಶ್ರೀ ಕಾಲಭೈರವೇಶ್ವರ ದೇವಸ್ಥಾನ. ಈ ದೇವಸ್ಥಾನವನ್ನು ಚೋಳರ ಕಾಲದಲ್ಲಿ ವೆಂಕಣ್ಣನೆಂಬ ಶಿಲ್ಪಿಯು ನಿರ್ಮಿಸಿದನೆಂಬ ಪ್ರತೀತಿ ಇದೆ.ನೋಡಲು ಸುಂದರವಾಗಿರುವ ಈ ದೇವಸ್ಥಾನವು  ಗುಡ್ಡ ಗಾಡಿನ ತಪ್ಪಲಿನಲ್ಲಿ ನಿರ್ಮಿಸಲಾಗಿದೆ ಇತ್ತೀಚೆಗೆ ರಾಜ್ಯದ ವಿವಿದೆಡೆ 
ಇಂದ ಪ್ರವಾಸಿಗರು ಬರುತಿದ್ದಾರೆ.

Geography
ದೇವರಮನೆ is located at .

ಐತಿಹ್ಯ
ಕೈಲಾಸದಲ್ಲಿ ಶಿವ ಬಸವನನ್ನು ಕುರಿತು "ಬಸವ ಭೂಲೋಕಕ್ಕೆ ಹೋಗಿ ಅಲ್ಲಿರುವ ಜನರು ಸುಕವಾಗಿದ್ದಾರೆಯೆ ನೋಡಿಕೊಂಡು ಬಾ" ಎಂದು ಕಳುಹಿಸಿದನು. ಅಂತೆಯೆ ಬಸವ ಭುವಿಗಿಳಿದು ನೋಡಿದಾಗ ಜನರೆಲ್ಲ ಕ್ಷಾಮ,ಬರಗಾಲದಿಂದ ನರಳುತಿದ್ದರು ಆದರೆ ಶಿವನ ಮುಂದೆ ತೆರಳಿದ ಬಸವ "ಎಲ್ಲರೂ ಚೆನ್ನಾಗಿದ್ದಾರೆಂದು" ಸುಳ್ಳುಹೇಳುತ್ತದೆ.ಮುಂದೆ ನಿಜವನ್ನರಿತ ಶಿವ ಬಸವನ ತಪ್ಪಿಗೆ ಪ್ರತಿಕಾರವಾಗಿ ಬಸವನನ್ನು ಭುವಿಗೆ ಅಟ್ಟಿ; ಜನರಿಗೆ ಉಳುಮೆಯಲ್ಲಿ ಸಹಾಯಮಾಡುವಂತೆ
ಆಜ್ಞಾಪಿಸುತ್ತಾನೆ.
ಹೀಗೆ ಬಸವ ಬರುತ್ತಲೆ ಹಿಂದೆಯೆ ಭೈರವನೂ ಬಂದು ದೇವರಮನೆಯಲ್ಲಿ ನೆಲೆಸುತ್ತಾನೆ. ಇದಕ್ಕೂಮೊದಲು ಜನರು ತಾವೇ ನೊಗವನ್ನು ಹೊತ್ತು ಉಳುತಿದ್ದರು ಈಗ ಉಳುಮೆಗೆ ಬಸವನು ದೂರೆತದ್ದರ ಪ್ರತೀಕವಾಗಿ ಇಂದಿಗೂ ಸುಗ್ಗಿಯ ಸಂದರ್ಭದಲ್ಲಿ 'ಒಳ್ಳೆಮಾತಿನವರು' ನೊಗ ಎಳೆಯುತ್ತಾರೆ.

ಬಟ್ಟಲು ಭಾವಿ
ಭುವಿಗೆ ಬಂದ ಭೈರವನ ಪೂಜೆಗಾಗಿ 'ವಕ್ಕಲಿಗರು' ತೊಡಗಿಕೊಳ್ಳುತ್ತಾರೆ. ಹೀಗೆ ಕಾಲ ಉರುಳುತ್ತಿರಲು ಯಾವುದೋ ಒಂದು ಸಂದರ್ಭದಲ್ಲಿ ವಕ್ಕಲಿಗರ ಮನೆತನವೆಲ್ಲ ನಶಿಸಿ ಒಂದು ತಾಯಿ ಮತ್ತು ೧೨ವರುಷದ ಮಗು ಉಳಿಯುತ್ತಾರೆ. ಮುಂದೆ ಈ ಬಾಲಕ ತಪಸ್ಸಿಗಿಳಿಯುತ್ತಾನೆ. ಹಾಗೂ ಜಲದೇವತೆ ಆತನಿಗೆ ಪ್ರತ್ಯಕ್ಷಳಾಗಿ ಕೈಗೊಂದು ತೆಂಗಿನ ಬಟ್ಟಲನ್ನಿತ್ತು "ಇದರಿಂದ ಈ ಭಾವಿಯಲ್ಲಿ ನೀರು ತೆಗೆದುಕೊಂಡು ಹೋಗಿ ಶಿವನಿಗೆ ಪೂಜಿಸುವಂತೆ" ಸಲಹೆ ನೀಡುತ್ತಾಳೆ. ಮುಂದೆ ಇದೇ 'ಬಟ್ಟಲು ಭಾವಿ' ಎಂದು ಹೆಸರು ಪಡೆಯುತ್ತದೆ.

ದೇವಾಲಯ ನಿರ್ಮಾಣ
ಈ ದೇವಾಲಯವನ್ನು ಪಾಂಡವರು ನಿರ್ಮಿಸಿದರೋ, ಹೊಯ್ಸಳರು ನಿರ್ಮಿಸಿದರೋ  ಅಥವಾ ವೇಣೂರಿನ ಅರಸನ ನಿರ್ಮಾಣವೊ ಎಂಬುದರಲ್ಲಿ ಗೊಂದಲವಿದೆ. ನಕ್ಷತ್ರಾಕಾರದ ಜಗಲಿ, ಗುಂಡನೆಯ ಕಂಬಗಳು ಮತ್ತು ದೇವಾಲಯದ ಹೊರಗೆ ಧೀಪ ಸ್ಥಂಬಗಳನ್ನು ಗಮನಿಸಿದರೆ ಇದು ಹೊಯ್ಸಳರ ನಿರ್ಮಾಣವೆನ್ನ ಬಹುದು ಆದರು ಇಲ್ಲಿ ಅಷ್ಟೇನು ಕಲಾತ್ಮಕ ಕೆತ್ತನೆಗಳು ಕಂಡುಬರುವುದಿಲ್ಲ. ಅಲ್ಲದೆ ಇಲ್ಲಿಗೆ ದಕ್ಷಿಣ ಕನ್ನಡದ ಜನರು ಬರುತಿದ್ದ ನಿದರ್ಶನಗಳಿಂದ ಇದನ್ನು ವೇಣೂರ ಅರಸನ ನಿರ್ಮಾಣವೆಂನ್ನಬಹುದು. ಸಧ್ಯಕ್ಕೆ ಯಾವುದೆ ಶಾಸನ ಮಾಹಿತಿ ಇಲ್ಲದ ಕಾರಣ ನಿರೀಕ್ಷಿಸಬೇಕು.
(ದೇವಾಲಯದ ಹೊಸ್ತಿಲಲ್ಲಿ 'ವೆಂಕಣ್ಣನ ನಮಸ್ಕಾರಗಳು' ಎಂಬ ಕನ್ನಡ ಲಿಪಿ ಇದೆ)

ಬಲ್ಲಾಳನ ಗವಿ
 
ಹೊಯ್ಸಳ ಅರಸ ಬಲ್ಲಾಳನು ನಿರ್ಮಿಸಿದನು ಎಂದು ನಂಭಲಾದ ಭಯಾನಕ ಮತ್ತು ಬೃಹತ್ತಾದ ಗವಿಯೊಂದು ಇಂದಿಗೂ ದೇವರಮನೆ ಕಾಡಿನಲ್ಲಿದ್ದು ತನ್ನ ನಿಗೂಢತೆಯನ್ನು ಮೆರೆದಿದೆ. ಮೆಟ್ಟಿಲು ಗಳನ್ನು ಹೊಂದಿರುವ ಈ ಸುರಂಗ ಮಾರ್ಗ ಎಲ್ಲಿಗೆ ಸಂಪರ್ಕ ನೀಡುತ್ತದೆ, ಎಷ್ಟು ಉದ್ದಯಿದೆ ಎಂಬುದು ರಹಸ್ಯವಾಗೆ ಉಳಿದಿದೆ.

ಕಾಟಿಮೆಟ್ಟಿದಕಲ್ಲು
ಸಾವಿರಾರು ವರ್ಷಗಳ ಹಿಂದೆ ಕಲ್ಲು ಇಂದಿಗಿಂತ ಮೃದು ವಿತ್ತು ಎಂಬುದು ವಿಜ್ಞಾನದ ಮಾತು. ಇದಕ್ಕೆ ಸಾಕ್ಷಿಯಂತೆ ದೇವರ ಮನೆಯ ಸಮೀಪ ಬೆಟ್ಟದ ಮೇಲೆ ಕಾಡಿನಲ್ಲಿ ಚಲಿಸಿದರೆ ಸಿಗುವುದೆ 'ಕಾಟಿಮೆಟ್ಟಿದಕಲ್ಲು' ಇಲ್ಲಿ ಹಿಂದೊಮ್ಮೆ ಕಾಟಿಯೊಂದು ತನ್ನ ಕರುವಿಗೆ ಕೊಡುವ ವೇಳೆಗೆ ಕರು ಮಂಡಿಯೂರಿದ ಗುರುತುಗಳಿವೆ.

ಸೂಳೆರ್ಪೆಂಡಿ
ಹಿಂದೆ ವೈಶ್ಯವಾಟಿಕೆ ನಡೆಯುತ್ತಿತ್ತು ಎನ್ನಲಾದ ಸ್ಥಳ.

ವಿಶೇಷ ಹಬ್ಬಗಳು

ಕಾರ್ತಿಕ ವಿಳ್ಯದ ಹಬ್ಬ

ಮಟಕ್ಕೆ ಹತ್ತುವುದು

ಊರ ಹಬ್ಬ

ವೀಳ್ಯದ ಹಬ್ಬ

external

ಚಿಕ್ಕಮಗಳೂರು ಜಿಲ್ಲೆಯ ಪ್ರವಾಸಿ ತಾಣಗಳು
ದಂಟು (ಸೊಪ್ಪು)

ದಂಟು ಮೂಲಿಕೆಗಳ ಒಂದು ಜಗದ್ವ್ಯಾಪಕ ಪಂಗಡ. ನೇರಳೆ ಮತ್ತು ಕೆಂಪಿನಿಂದ ಬಂಗಾರದ ಬಣ್ಣದವರೆಗೆ ವ್ಯಾಪಿಸುವ ಹೂಜೋಡಣೆಗಳು ಮತ್ತು ಎಲೆಗೊಂಚಲಿನ ಜೊತೆಗೆ ಸರಿಸುಮಾರು ೬೦ ಜಾತಿಗಳನ್ನು ಗುರುತಿಸಲಾಗಿದೆ. ಈ ಪಂಗಡದ ಸದಸ್ಯಸಸ್ಯಗಳು ನಿಕಟವಾಗಿ ಸಂಬಂಧಿತವಾದ ಸೆಲೋಸಿಯಾ ಪಂಗಡದ ಸದಸ್ಯಸಸ್ಯಗಳೊಂದಿಗೆ ಅನೇಕ ಲಕ್ಷಣಗಳು ಮತ್ತು ಬಳಕೆಗಳನ್ನು ಹಂಚಿಕೊಂಡಿವೆ.

ಎಲೆ ತರಕಾರಿಗಳು
ಸಸ್ಯಗಳು
ತರಕಾರಿಗಳು
ಸಂತ ಜೋಸೆಫರ ಪ್ರಧಾನಾಲಯ

ಸಂತ ಫಿಲೋಮಿನಮ್ಮನವರ ಹೆಸರಿನಲ್ಲಿ ಈ ದೇವಾಲಯವನ್ನು ನಿರ್ಮಿಸಿದ್ದರೂ ಇದನ್ನು ಸಂತ ಜೋಸೆಫರ ಪ್ರಧಾನ ದೇವಾಲಯವೆಂದು ಕರೆಯುವುದೇ ವಾಡಿಕೆ. ಮೈಸೂರು ಧರ್ಮಕ್ಷೇತ್ರಕ್ಕೆ ಸೇರಿದ ದೇವಾಲಯಗಳಲ್ಲಿ ಅತ್ಯಂತ ಪ್ರಮುಖ ದೇವಾಲಯವಾದ ಇದಾದುದರಿಂದ ಇದನ್ನು ಪ್ರಧಾನ ದೇವಾಲಯವೆನ್ನುತ್ತಾರೆ. ೧೮೩೦ರಲ್ಲಿ ಸ್ವಾಮಿ ಜಾರಿಗೆಯವರು ಈ ದೇವಾಲಯದ ರೂಪರೇಷೆಗಳನ್ನು ಸಿದ್ದಪಡಿಸಿ, ದೇವಾಲಯವನ್ನು ನಿರ್ಮಿಸಿದಂದಿನಿಂದ ಇದುವರೆಗೆ ಒಟ್ಟು ೩೭ ಜನ ಪ್ರಧಾನ ಗುರುಗಳು ಈ ದೇವಾಲಯದಲ್ಲಿ ದುಡಿದು ಇದನ್ನು ಬೆಳೆಸುವಲ್ಲಿ ಮಹತ್ವದ ಪಾತ್ರವಹಿಸಿದ್ದಾರೆ. ಅವರುಗಳಲ್ಲಿ ಸ್ಥಳೀಯರಾದ ಸ್ವಾಮಿ ಮಥಿಯಾಸ್ ಫೆರ್ನಾಂಡಿಸ್, ಸ್ವಾಮಿ ಮೈಕಲ್, ಸ್ವಾಮಿ ಗ್ರೆಗೋರಿಯಸ್ ಮಾಡಪಿಳ್ಳಿ, ಸ್ವಾಮಿ ಡೆನಿಸ್ ನೊರೋನ್ಹ, ಸ್ವಾಮಿ ಸಂತಿಯಗೊ, ಸ್ವಾಮಿ ಜೋಸೆಫ್ ಡಿಮೆಲ್ಲೊ ಮತ್ತು ಸ್ವಾಮಿ ಡಾ.ಎನ್.ಎಸ್.ಮರಿ ಜೋಸೆಫ್ ಪ್ರಮುಖರು. 

ಪ್ರಧಾನಾಲಯದ ನೆರಳಲ್ಲಿ ಹಲವು ವಿದ್ಯಾ ಸಂಸ್ಥೆಗಳು ಕಾರ್ಯ ನಿರ್ವಹಿಸುತ್ತಿದ್ದು ಅವುಗಳಲ್ಲಿ  ಸಂತ ಫಿಲೋಮಿನ ಪ್ರೌಢಶಾಲೆ, ಸಂತ ಮೇರಿ ಬಾಲಕರ ಇಂಗ್ಲಿಷ್ ಮಾಧ್ಯಮ ಶಾಲೆ, ಸಂತ ಜೋಸೆಫರ ಮಾಧ್ಯಮಿಕ ಶಾಲೆ, ಸಂತ ಫಿಲೋಮಿನ ಕನ್ನಡ ಪ್ರೈಮರಿ ಶಾಲೆ, ಸಂತ ಫಿಲೋಮಿನಾ ಐಟಿಐ ಪ್ರಮುಖವಾದವು. ಈ ಚರ್ಚನಡಿಯಲ್ಲಿ ಕಾರ್ಯ ನಿರ್ವಹಿಸುತ್ತಿದ್ದ ಸಂತ ಫಿಲೋಮಿನ ವಸತಿಗ್ರಹ ಮತ್ತು ಸಂತ ಫಿಲೋಮಿನ ಬಾಯ್ಸ್ ಹೋಂ ಈಗ ಮುಚ್ಚುವ ಸ್ಥಿತಿಯಲ್ಲಿದೆ.

ಚಿಕ್ಕಮಗಳೂರಿನ ಸಂತ ಜೋಸೆಫರ ಪ್ರಧಾನಾಲಯ

ಚಿಕ್ಕಮಗಳೂರು ಧರ್ಮಕ್ಷೇತ್ರದ ಪ್ರಧಾನ ದೇವಾಲಯವನ್ನೂ ಸಂತ ಜೋಸೆಫರ ಪ್ರಧಾನ ದೇವಾಲಯವೆಂದೇ ಕರೆಯುತ್ತಾರೆ.

ಶಿವಮೊಗ್ಗದ ಸಂತ ಜೋಸೆಫರ ಪ್ರಧಾನಾಲಯ

ಶಿವಮೊಗ್ಗ ಧರ್ಮಕ್ಷೇತ್ರದ ಪ್ರಧಾನ ದೇವಾಲಯವನ್ನೂ ಸಂತ ಜೋಸೆಫರ ಪ್ರಧಾನ ದೇವಾಲಯವೆನ್ನುವ ಹೆಸರಿನಿಂದಲೇ ಕರೆಯುತ್ತಾರೆ.

ಕ್ರೈಸ್ತ ದೇವಾಲಯಗಳು
ಮೈಸೂರು
ಚಿಕ್ಕಮಗಳೂರು ಧರ್ಮಕ್ಷೇತ್ರ

ಕರ್ನಾಟಕದ ಕ್ರೈಸ್ತರ ಧಾರ್ಮಿಕ ಸೌಲಭ್ಯಗಳ ಪೂರೈಕೆಗಾಗಿ ಉದಯಿಸಿದ 'ಚಿಕ್ಕಮಗಳೂರು ಧರ್ಮಕ್ಷೇತ್ರ' ಹುಟ್ಟುವ ಪೂರ್ವದಲ್ಲಿ ಮೈಸೂರು ಧರ್ಮಕ್ಷೇತ್ರಕ್ಕೆ ಸೇರಿತ್ತು. ೧೯೬೩, ನವೆಂಬರ್ ೧೬ರಲ್ಲಿ ಮೈಸೂರು ಧರ್ಮಕ್ಷೇತ್ರದಿಂದ ಪ್ರತ್ಯೇಕಗೊಂಡ ಚಿಕ್ಕಮಗಳೂರು, ಶಿವಮೊಗ್ಗ ಮತ್ತು ಹಾಸನ ಜಿಲ್ಲೆಗಳು ಒಟ್ಟಾಗಿ ಚಿಕ್ಕಮಗಳೂರು ಧರ್ಮಕ್ಷೇತ್ರವಾಗಿ ಜನ್ಮ ತಾಳಿತು. ಇದರ ಮೊದಲ ಧರ್ಮಾಧ್ಯಕ್ಷರಾಗಿ ಅತಿ ಪೂಜ್ಯ ಆಲ್ಫೋನ್ಸಸ್ ಮಥಿಯಾಸ್ ರವರು ನೇಮಿತರಾದರು. ಬಹು ಬೇಗನೆ ಇವರು ಜನಾನುರಾಗಿ ಧರ್ಮಾಧ್ಯಕ್ಷರಾಗಿ ಜನಮನ್ನಣೆ ಗಳಿಸಿದರು. 

ಸಂತ ಜೋಸೆಫರನ್ನು ಪಾಲಕರನ್ನಾಗಿ ಹೊಂದಿರುವ ಈ ಧರ್ಮಕ್ಷೇತ್ರದಿಂದ ೧೯೮೯ರಲ್ಲಿ ಶಿವಮೊಗ್ಗ ಜಿಲ್ಲೆಯು ಪ್ರತ್ಯೇಕಗೊಂಡು ಹೊಸ ಧರ್ಮಕ್ಷೇತ್ರವಾಗಿ ಉದಯಿಸಿತು.

ಅತಿ ಪೂಜ್ಯ ಅಂತೋಣಿ ಸ್ವಾಮಿಯವರು ಈಗ ಈ  ಧರ್ಮಕ್ಷೇತ್ರದ ಧರ್ಮಾಧಿಕಾರಿಯಾಗಿದ್ದಾರೆ. ಇವರ ನಿಲಯವಾದ 'ಜ್ಯೋತಿ ನಿಲಯ'ವು ಚಿಕ್ಕಮಗಳೂರಿನಿಂದ ಕಡೂರಿಗೆ ಹೋಗುವ ಮಾರ್ಗದಲ್ಲಿದೆ. ಪ್ರಸ್ತುತ ಈ ಸ್ಥಳವನ್ನು 'ಜ್ಯೋತಿ ನಗರ'ವೆಂದು ಕರೆಯುತ್ತಾರೆ.

ಕನ್ನಡ, ಕೊಂಕಣಿ, ಮಲಯಾಳಮ್, ತುಳು, ತಮಿಳು ಮತ್ತು ಇಂಗ್ಲಿಷ್ ಈ ಪ್ರದೇಶದ ಕ್ರೈಸ್ತರ ಭಾಷೆಗಳು. ೧೪,೦೧೫ ಚದರ ಕಿಲೋಮೀಟರ್ ಗಳ ವ್ಯಾಪ್ತಿಯ ಈ ಧರ್ಮಕ್ಷೇತ್ರದ ಜನಸಂಖ್ಯೆ ಸುಮಾರು ೨೮,೬೦,೭೭೩. ಇವರಲ್ಲಿ ಕ್ರೈಸ್ತರ ಸಂಖ್ಯೆ ಸುಮಾರು ೩೮ ಸಾವಿರ ಅಂದರೆ ಶೇ.೧.೩೩.

ಕರ್ನಾಟಕದ ಕ್ರೈಸ್ತ ಧರ್ಮಕ್ಷೇತ್ರಗಳು
ನಾನಾಜಿ ದೇಶಮುಖ್

ಚಂಡಿಕಾದಾಸ್ ಅಮೃತರಾವ್ (ನಾನಾಜಿ) ದೇಶಮುಖ್ (ಅಕ್ಟೋಬರ್ ೧೧, ೧೯೧೬ - ಫೆಬ್ರುವರಿ ೨೭, ೨೦೧೦) ಭಾರತೀಯ ಜನಸಂಘ ಪಕ್ಷ ಮತ್ತು ಆರ್ ಎಸ್ ಎಸ್ ನ ಹಿರಿಯ ನಾಯಕ. ದೀನದಯಾಳ್ ಸಂಶೋಧನಾ ಕೇಂದ್ರದ ನೇತೃತ್ವ ವಹಿಸಿ, ಮಹಾರಾಷ್ಟ್ರ ಮತ್ತು ಮಧ್ಯಪ್ರದೇಶದ ಬುಡಕಟ್ಟು ಮತ್ತು ಗ್ರಾಮೀಣ ಪ್ರದೇಶದ ಆರೋಗ್ಯ, ನೈರ್ಮಲ್ಯ ಮತ್ತು ಗುಡಿಕೈಗಾರಿಕೆಗಳ ಸಬಲೀಕರಣಕ್ಕೆ ಕೊಡುಗೆ ಸಲ್ಲಿಸಿದುದಕ್ಕೆ ದೇಶ್‍ಮುಖರು ಖ್ಯಾತರಾಗಿದ್ದಾರೆ.

ಬಾಲ್ಯ 
ಮಹಾರಾಷ್ಟ್ರದ ಹಿಂಗೋಲಿ ಜಿಲ್ಲೆಯಲ್ಲಿ ಜನಿಸಿದರು. ಇವರ ತಂದೆ ಅಮೃತರಾವ್ ದೇಶಮುಖ್ ಮತ್ತು ತಾಯಿ ರಾಜಾಬಾಯಿ ಅಮೃತರಾವ್ ದೇಶಮುಖ್. ಬಾಲ್ಯದಿಂದಲೇ ಬಾಲಗಂಗಾಧರ ತಿಲಕ್ ಮತ್ತು ಕೇಶವ ಹೆಗಡೆವಾರರ ಪ್ರಭಾವಕ್ಕೆ ಬಿದ್ದರು. ಆರ್.ಎಸ್.ಎಸ್ ಸೇರಿದ ಚಂಡಿಕಾದಾಸ್, ರಾಜಾಸ್ತಾನದ ಪಿಲಾನಿಯ ಬಿರ್ಲಾ ಕಾಲೇಜಿನಲ್ಲಿ (ಇಂದಿನ ಬಿಟ್ಸ್, ಪಿಲಾನಿ) ಪದವಿ ಪಡೆದರು.

ಹಿರಿಮೆ
ಅರ್.ಎಸ್.ಎಸ್ ನ ಸದಸ್ಯರಾಗಿ, ನಂತರ ಭಾರತೀಯ ಜನಸಂಘದ ಹುರಿಯಾಳಾಗಿ ಉತ್ತರಪ್ರದೇಶದ ಆಗ್ರಾ, ಗೋರಖ್‍ಪುರಗಳಲ್ಲಿ ಶ್ರಮಿಸಿದ  ಚಂಡಿಕಾದಾಸ್, ಆರ್.ಎಸ್.ಎಸ್ ನ ರಾಷ್ಟ್ರಧರ್ಮ ಮತ್ತು ಪಾಂಚಜನ್ಯ ಪತ್ರಿಕೆಗಳ ಸಂಪಾದನೆಯಲ್ಲಿ ತೊಡಗಿದರು.

ಪ್ರಶಸ್ತಿ
ಈ ಕಾರ್ಯಕ್ಕಾಗಿ ಇವರಿಗೆ ಭಾರತ ಸರಕಾರವು ಪದ್ಮ ವಿಭೂಷಣ ಪ್ರಶಸ್ತಿಯನ್ನು ಮತ್ತು ಹಲವಾರು ಪ್ರಶಸ್ತಿ ನೀಡಿ ಗೌರವಿಸಿದೆ.

ರಾಜಕೀಯ
ಭಾರತೀಯ ಜನ ಸಂಘದ ಸಂಸ್ಥಾಪಕ ಸದಸ್ಯರಾಗಿದ್ದ ಇವರು ರಾಜ್ಯಸಭೆಯ ಮಾನ್ಯ ಸದಸ್ಯರಾಗಿಯೂ ಕಾರ್ಯನಿರ್ವಹಿಸಿದ್ದಾರೆ.
 ಭಾರತರತ್ನ (ಮರಣೋತ್ತರ) ನೀಡಲಾಗಿದೆ.

ಆಕರಗಳು

ಸಂಘ ಪರಿವಾರ
ಹಿಂದೂ ಧರ್ಮ
ಹಿಂದುತ್ವ
ಪದ್ಮವಿಭೂಷಣ ಪ್ರಶಸ್ತಿ ಪುರಸ್ಕೃತರು
ಯೇಸುವಿನ ಪವಿತ್ರ ಹೃದಯಾಲಯ

ಬೆಂಗಳೂರಿನ ಯೇಸುವಿನ ಪವಿತ್ರ ಹೃದಯಾಲಯವು (ಸೇಕ್ರೆಡ್ ಹಾರ್ಟ್ ಚರ್ಚ್) ಮೊದಲಿಗೆ ವಿಕ್ಟೋರಿಯಾ ರಸ್ತೆಯ ಕೊನೆಯಲ್ಲಿದ್ದ ಹಳೇ ರೇಸ್ ಕೋರ್ಸ್ ರಸ್ತೆಯ ಮೈದಾನದಲ್ಲಿ ಒಂದು ಬಾಡಿಗೆಯ ಬಂಗಲೆಯಲ್ಲಿ ಪ್ರಾರಂಭವಾಯಿತು. ದಂಡುಪ್ರದೇಶದ ಸಂತ ಮೇರಿ ಬೆಸಿಲಿಕಾದ ಅಧೀನದಲ್ಲಿದ್ದ ಕೆಲ ಪ್ರದೇಶಗಳು ೧೮೮೦ರಲ್ಲಿ ಈ ಹೊಸ ಚರ್ಚಿನ ಸುಪರ್ದಿಗೆ ಬರುವ ಮೂಲಕ ಮೊದಲ ಧರ್ಮಗುರುಗಳಾಗಿ ಸ್ವಾಮಿ ಪೀಟರ್ ಮೆನೆಜಿಸ್ ಅವರ ನೇತೃತ್ವದಲ್ಲಿ ಹೊಸ ಚರ್ಚು ಉಗಮಗೊಂಡು ಇದುವರೆಗೂ ಹಲವರು ಗುರುಗಳೂ ಜನಸಾಮಾನ್ಯರೂ ಈ ಚರ್ಚಿನ ಉನ್ನತಿಗೆ ದುಡಿದಿದ್ದಾರೆ. 

೧೯೯೫ರಲ್ಲಿ ನಡೆದ ಈ ಚರ್ಚಿನ ಶತಮಾನೋತ್ಸವ ಸಮಾರಂಭಕ್ಕೆ ಶುಭ ಕೋರುತ್ತಾ ನಮ್ಮ ದೇಶದ ರಾಷ್ಟ್ರಾಧ್ಯಕ್ಷರು “ಪವಿತ್ರ ಹೃದಯ ದೇವಾಲಯವು ಸಾಂತ್ವನದ, ಆತ್ಮೋನ್ನತಿಯ ಮತ್ತು ಶಿಕ್ಷಣದ ಸೆಲೆಯಾಗಿದೆ. ಅದರ ಮಾನವೀಯ ಚಟುವಟಿಕೆಗಳು ನಮ್ಮ ಜಾತ್ಯತೀತ ಪರಂಪರೆಯ ಸಂಮಿಲನ – ಸೌಹಾರ್ದಗಳನ್ನು ಬಲಗೊಳಿಸಲು ನೆರವಾಗಿವೆ” ಎಂದು ಬರೆದಿದ್ದಾರೆ. ಅದೇ ಶಿಕ್ಷಣ ಮತ್ತು ಸೇವೆಯ ನಡಿಗೆಯು ಇತಿಹಾಸದೊಂದಿಗೆ ಮಿಳಿತಗೊಂಡು ಚರ್ಚಿನ ಭವಿಷ್ಯದ ತೂಗುಗೊಂಚಲುಗಳಾಗಿ ತೋರುತ್ತಿವೆ. 

೨೦೦೬ರಲ್ಲಿ ಒಬ್ಬರೇ ಪೋಷಕರಿರುವ ಕುಟುಂಬದ ಬಡಮಕ್ಕಳಿಗಾಗಿ ಪ್ರಾರಂಭವಾದ ಬಾಲಕರ ನಿವಾಸದಲ್ಲಿ ೪ ರಿಂದ ೭ ನೇ ತರಗತಿಯ ೨೬ ಹುಡುಗರಿದ್ದು ಅವರೊಂದಿಗೇ ವಾಸಿಸುವ ಬ್ರದರುಗಳ ಮೇಲುಸ್ತುವಾರಿಯಲ್ಲಿ ವಿದ್ಯಾಭ್ಯಾಸ ಪಡೆಯುತ್ತಿದ್ದಾರೆ. ಇದೊಂದು ಮನೆಯಾಚೆಯ ಮನೆಯಾಗಿದ್ದು ವಾಸ, ಶಿಕ್ಷಣದ ಜೊತೆಗೆ ಮನೋವಿಕಾಸ ಮತ್ತು ಗುರಿನಿಷ್ಕರ್ಷೆಗೆ ನೆರವಾಗಲಿದೆ. ಈ ಧರ್ಮಕೇಂದ್ರದ ಶಿಕ್ಷಣನಿಧಿಯು ಇಂದು ೨೫೦ ಮಕ್ಕಳಿಗೆ ನೆರವು ನೀಡುತ್ತಿದೆ. 

ಅದೇ ರೀತಿ ೨೦೦೬ರಲ್ಲಿ ಶುರುವಾದ ಬೆಂಗಳೂರು ಸಮುದಾಯ ಕಾಲೇಜು ಕೆಳಸ್ತರದವರಿಗೆ ವಿದ್ಯಾಭ್ಯಾಸ,  ಜೀವನಕೌಶಲ್ಯ, ಗಣಕ ತರಬೇತಿ, ಇಂಗ್ಲಿಷ್ ಮಾತು, ಕಚೇರಿ ಸಹಾಯ, ಆಡಳಿತ ನಿರ್ವಹಣೆಗಳ ನಿಟ್ಟಿನಲ್ಲಿ ತರಬೇತಿ ನೀಡುತ್ತಿದೆ ಮಾತ್ರವಲ್ಲ ಕಲಿಕೆ ಮುಗಿಯುತ್ತಿದ್ದಂತೆ ಕೆಲಸ ದೊರಕಿಸುವ ಪರಿಪಾಠವೂ ಇದೆ. ಪ್ರತಿವರ್ಷವೂ ಇಲ್ಲಿ ಸೇರಿಕೊಳ್ಳುವ ೧೬ ರಿಂದ ೩೦ ವರ್ಷ ವಯೋಮಾನದ ವಿದ್ಯಾರ್ಥಿಗಳಿಗೆ ನಿವೃತ್ತ ಪ್ರೊಫೆಸರುಗಳೂ ಕಾಲೇಜು ಉಪನ್ಯಾಸಕರೂ ಬೋಧಿಸುತ್ತಾರೆ. ಇಲ್ಲಿ ಕಲಿತ ಎಷ್ಟೋ ಮಂದಿ ಶಿಕ್ಷಣ ಮುಂದುವರಿಸಿ ಉನ್ನತ ಪದವಿಗಳನ್ನು ಪಡೆದು ಒಳ್ಳೊಳ್ಳೆಯ ಕಡೆ ಕೆಲಸದಲ್ಲಿದ್ದಾರೆ. ಅವರ ಕತೆಯೂ ಚರ್ಚಿನ ಉನ್ನತಿಯ ಕತೆಯೊಂದಿಗೆ ಬೆರೆತು ಅದೇ ಮತ್ತೊಂದು ಯಶೋಗಾಥೆಯಾಗಿದೆ. 

೨೦೦೭ರಲ್ಲಿ ರೂಪುಗೊಂಡ ಮತ್ತೊಂದು ಸ್ವಸಹಾಯ ಗುಂಪು ಕಡುಬಡವರ ಕಾಳಜಿ ಮಾಡುತ್ತಿದೆ. ಕ್ರೈಸ್ತರು ಇತರರು ಎಂಬ ತಾರತಮ್ಯವಿಲ್ಲದೆ ಆಸರೆಯಿಲ್ಲದ ವೃದ್ದರನ್ನು ಗುರುತಿಸಿ ವೃದ್ಧಾಶ್ರಮಗಳಿಗೆ ಸೇರಿಸಿ ಅವರ ಜೀವನ ಕೊನೆಯುಸಿರಿನವರೆಗೂ ಅವರ ಜವಾಬ್ದಾರಿ ಹೊರುತ್ತಿದೆ. ಅಲ್ಲದೆ ವರ್ಷವರ್ಷವೂ ಕಣ್ಣು ಪರೀಕ್ಷಾ ಶಿಬಿರಗಳನ್ನು ನಡೆಸುತ್ತಿದೆ. 

ಇವೆಲ್ಲವುಗಳಿಗೆ ಹೊರತಾಗಿ ಪವಿತ್ರಹೃದಯ ಶಾಲೆಯು ಶೈಶವದಿಂದ ಹತ್ತನೇ ತರಗತಿಯವರೆಗಿನ ೨೦೦೦ ಹುಡುಗರಿಗೆ ಶಿಕ್ಷಣ ನೀಡುತ್ತಿದೆ. ಸಮಾಜದ ಕಡುಬಡವರಿಗೆ ಗುಣಮಟ್ಟದ ಶಿಕ್ಷಣ ನೀಡುವುದು ಈ ಶಾಲೆಯ ಧ್ಯೇಯವಾಗಿದೆ. 

ಹಬ್ಬದ ಸಂದರ್ಭದ ನವೇನವು ಒಂದು ವಿಶೇಷ ಅಧ್ಯಾತ್ಮಿಕ ಪ್ರಕ್ರಿಯೆಯಾಗಿದೆ. ಈ ಸಂದರ್ಭದಲ್ಲಿ ದೂರದೂರಗಳಿಂದ ಭಕ್ತಾದಿಗಳು ಬಂದು ಯೇಸುಕ್ರಿಸ್ತನ ಕೃಪೆಗೆ ಪಾತ್ರರಾಗುತ್ತಾರೆ. ರೋಗಿಗಳಿಗೆಂದೇ ಮಧ್ಯಾಹ್ನ ೧೧:೩೦ಕ್ಕೆ ವಿಶೇಷ ಪೂಜಾವ್ಯವಸ್ಥೆ ಇರುತ್ತದೆಯಲ್ಲದೆ ಪರಮಪ್ರಸಾದದ ಆರಾಧನೆಯು ಇಡೀ ದಿನ ಇರುತ್ತದೆ. ಇವೆಲ್ಲವುಗಳ ಪರಣಾಮವಾಗಿ ದೇವಾಲಯದ ಅಧ್ಯಾತ್ಮದ ನೆಲೆಯು ಉದ್ದೀಪನಗೊಂಡು ಜನರಲ್ಲಿ ಉನ್ನತ ಮಟ್ಟದ ದೈವೀಭಾವವನ್ನು ಸ್ಥಿರಪಡಿಸುತ್ತಿದೆ.

ಬೆಂಗಳೂರಿನ ಚರ್ಚುಗಳು
ಧರ್ಮಕೀರ್ತಿ ಸ್ವಾಮೀಜಿ

ಶ್ರೀ ಕ್ಷೇತ್ರ ಶ್ರವಣಬೆಳಗೊಳವನ್ನು ಒಂದು ಮಾದರಿ ಕ್ಷೇತ್ರವಾಗಿ ಮುನ್ನಡೆಸುತ್ತಿರುವ ಶ್ರೀ ಚಾರುಕೀರ್ತಿ ಸ್ವಾಮೀಜಿಯವರ ಗರಡಿಯಲ್ಲಿ ಪಳಗಿದ ಓರ್ವ ಪ್ರತಿಭಾವಂತ ಯುವ ಕ್ಷುಲ್ಲಕ ಸ್ವಾಮೀಜಿಯವರು ಶ್ರೀ ಧರ್ಮಕೀರ್ತಿ ಸ್ವಾಮೀಜಿಯವರು (Dharmakeerthi Swamiji, Shravanabelagola).

ಶ್ರೀ ಕ್ಷೇತ್ರದ ಧಾರ್ಮಿಕ ಪೀಠದಲ್ಲೇ ತಮ್ಮ ವಿದ್ಯಾಭ್ಯಾಸವನ್ನು ಮುಗಿಸಿದ ಶ್ರೀಯುತರು, ಬಾಲ್ಯದಲ್ಲೇ ಧಾರ್ಮಿಕ ಚಟುವಟಿಕೆಗಳಲ್ಲಿ ಅಗಾಧವಾದ ಪಾಂಡಿತ್ಯವನ್ನು ತೋರಿಸುತ್ತಿದ್ದರು. ಇವರ ಆಸಕ್ತಿಯನ್ನು ಗಮನಿಸಿದ ಶ್ರೀ ಚಾರುಕೀರ್ತಿ ಸ್ವಾಮೀಜಿಯವರು ಇವರಿಗೆ ಕ್ಷುಲ್ಲಕ ದೀಕ್ಷೆಯನ್ನು ನೀಡಿ, ಧರ್ಮ ರಕ್ಷಣೆಯ ಕಾರ್ಯದಲ್ಲಿ ತೊಡಗಿಸಿಕೊಳ್ಳಲು ಪ್ರೇರೇಪಣೆಯನ್ನು ನೀಡಿದರು.

ಪ್ರಸ್ತುತ ಶ್ರೀ ಸ್ವಾಮೀಜಿಯವರ ಆದೇಶ ಹಾಗೂ ಮಾರ್ಗದರ್ಶನದಲ್ಲಿ ಪಿಹೆಚ್‌ಡಿ ಪದವಿಯನ್ನು ಪಡೆಯಲು ಅಧ್ಯಯನವನ್ನು ನಡೆಸುತ್ತಿರುವ ಶ್ರೀಯುತರು ಜೊತೆಗೆ ಜೈನ ಧಾರ್ಮಿಕ ಚಟುವಟಿಕೆಗಳಲ್ಲೂ ತಮ್ಮನ್ನು ತೊಡಗಿಸಿಕೊಂಡಿದ್ದಾರೆ.

ಬಿಜಾಪುರದ ಶ್ರೀ ಸಹಸ್ರಫಣಿ ಪಾರ್ಶ್ವನಾಥ ಕ್ಷೇತ್ರದ ಉಸ್ತುವಾರಿ ಕಾರ್ಯವನ್ನು ಕೆಲವರ್ಷಗಳ ಕಾಲ ಸಮರ್ಥವಾಗಿ ನಿರ್ವಹಿಸಿದ ಶ್ರೀ ಸ್ವಾಮೀಜಿಯವರು, ಪ್ರಸ್ತುತ ಶ್ರವಣಬೆಳಗೊಳ ಕ್ಷೇತ್ರದಲ್ಲಿ ತಂಗಿದ್ದು, ಪೂಜ್ಯ ಚಾರುಕೀರ್ತಿ ಸ್ವಾಮೀಜಿಯವರ ಪಾವನ ಸಾನ್ನಿಧ್ಯದಲ್ಲಿ ನಡೆಯುತ್ತಿರುವ ಎಲ್ಲಾ ಧಾರ್ಮಿಕ ಕಾರ್ಯಗಳಲ್ಲಿ ತಮ್ಮ ಉಪಸ್ಥಿತಿ ಹಾಗೂ ಮಾರ್ಗದರ್ಶನವನ್ನು ಮಾಡುತ್ತಿದ್ದಾರೆ.

ಜೈನ ಧರ್ಮ ಹಾಗೂ ಧರ್ಮದ ಬೆಳವಣಿಗೆಯ ವಿಶಿಷ್ಟವಾದ ಕಲ್ಪನೆಯನ್ನು ಹೊಂದಿರುವ ಶ್ರೀ ಸ್ವಾಮೀಜಿಯವರು ಧರ್ಮದ ರಕ್ಷಣೆಯನ್ನು ಮಾಡಲು ತಮ್ಮದೇ ಆದ ಹೊಂಗನಸುಗಳನ್ನು ಹೊಂದಿದ್ದಾರೆ. ಧರ್ಮ ರಕ್ಷಣೆಯ ಕಾರ್ಯದಲ್ಲಿ ಯುವಜನರ ಪಾತ್ರ ಮತ್ತು ಅವರಲ್ಲಿ ಧರ್ಮದ ಬಗ್ಗೆ ಆಸಕ್ತಿಯನ್ನು ಕೆರಳಿಸುವ ಕುರಿತಂತೆ ಸಾಕಷ್ಟು ಯೋಜನೆಗಳನ್ನು ಕಾರ್ಯರೂಪಕ್ಕೆ ತರಲು ಆಸಕ್ತಿಯುತರಾಗಿದ್ದಾರೆ.

ಜೈನ ಧರ್ಮ
ಸಂತ ಮೇರಿ

ಮೇರಿ (ಏರಮ್, ಇವ್ರಿತ್: מרים, ಮರಿಯಮ್ ಮಿರೀಯಮ್ ಅರಬ್ಬೀ:مريم, ಮರ್ಯಮ್), ಇದರ ಅರ್ಥ ಪ್ರಾಯಶಃ 'ಕ್ರಾಂತಿ ಕಾರಿಣಿ' ಅಥವಾ 'ಧೈರ್ಯವಂತಳು' ಆಗಿರಬಹುದೆಂಬ ಊಹೆಯಿದೆ. ಈಕೆಯ ತಂದೆ ಜೋಕಿಂ ಮತ್ತು ತಾಯಿ ಆನಾ.

ಇತಿಹಾಸ
ಗಂಡಿನ ಸಂಪರ್ಕವಿಲ್ಲದೇ ಈಕೆ ಯೇಸುಕ್ರಿಸ್ತರಿಗೆ ತಾಯಿಯಾದ ಕಾರಣಕ್ಕೆ ಈಕೆ ಕನ್ಯಾಮೇರಿ (ವರ್ಜಿನ್ ಮೇರಿ)ಎಂದು ಕರೆಯಲ್ಪಟ್ಟಳು ಹಾಗೂ ದೇವ ಕುಮಾರ ಯೇಸುವಿನ ತಾಯಿಯಾಗಲು ಒಪ್ಪಿದಳಾದ್ದರಿಂದ ಆಕೆಸಂತ ಮೇರಿ' ಎಂದು ಕರೆಯಲ್ಪಟ್ಟಳು. ಹೊಸ ಒಡಂಬಡಿಕೆಯಲ್ಲಿ ನಜರತ್‌ನ ಏಸುವಿನ ತಾಯಿಯೆಂದು ಗುರುತಿಸಲಾದ ಗಲಿಲೀಯ ಪ್ರಾಂತ್ಯದಲ್ಲಿನ ನಜರತ್‍ ಎಂಬ ಸುಂದರವಾದ ಊರಿನ ಒಬ್ಬ ಯಹೂದಿ ಮಹಿಳೆಯಾಗಿದ್ದಳು. ಮುಸ್ಲಿಮ ರು ಕೂಡ ಅವಳನ್ನು "ವರ್ಜಿನ್ ಮೇರಿ" ಅಥವಾ ನಮ್ಮ ಕನ್ಯಾಮೇರಿ ಎಂಬ ಅರ್ಥನೀಡುವ ಸಯ್ಯೀದಾ ಮರಿಯಮ್ ಎಂದು ಹೇಳುತ್ತಾರೆ. ಇಸ್ಲಾಮ್ ಧರ್ಮದಲ್ಲಿ ಅವಳು ಪ್ರವಾದಿ ಏಸು (ಅರಬ್ಬೀ ಭಾಷೆಯಲ್ಲಿ ಯೇಸುವನ್ನು 'ಈಸಾ' عيسى 
)ವಿನ ತಾಯಿ.

ಮಹಿಳಾ ಸಂತರು
ಕ್ರೈಸ್ತ ಧರ್ಮದ ಸಂತರು
ಸಂತ ಜೋಸೆಫ್

ಪವಿತ್ರ ಬೈಬಲ್ನಲ್ಲಿ ಜೋಸೆಫ್ ಎಂಬ ಹೆಸರು ಹಲವು ಸಾರಿ ಪ್ರಸ್ತಾಪವಾಗುತ್ತದೆ. ಮೊತ್ತಮೊದಲಿಗೆ ಇದು ಕಾಣಿಸಿಕೊಳ್ಳುವುದು ಹಳೆಯ ಒಡಂಬಡಿಕೆಯಲ್ಲಿ. ದೇವರಿಂದ ಇಸ್ರೇಲ್ ಎಂದು ಕರೆಸಿಕೊಳ್ಳುವ ಜಾಕೋಬ್ ಎಂಬಾತನಿಗೆ ಮೊದಲ ಹೆಂಡತಿಯಿಂದ ಹತ್ತು ಮಕ್ಕಳು. ಆದರೆ ಮತ್ತೊಬ್ಬ ಹೆಂಡತಿ ರೇಚಲ್ ಗೆ ಮಕ್ಕಳೇ ಆಗಿರುವುದಿಲ್ಲ. ಆಗ ಅವಳು ಅಂದಿನ ಸಂಪ್ರದಾಯದಂತೆ ತನ್ನ ಜಾಗದಲ್ಲಿ ತನ್ನ ಆಪ್ತ ದಾಸಿಯನ್ನು ಬಿಮ್ಮನಸೆಯಾಗುವಂತೆ ಮಾಡಿ ಅವಳು ಹೆರುವ ವೇಳೆಗೆ ಕೂಸನ್ನು ತನ್ನ ಮಡಿಲಿಗೆ ಹಾಕಿಕೊಂಡು ತಾನು ತಾಯಿಯಾದೆ; ದೇವರು ನನ್ನ ಬಂಜೆತನವನ್ನು ನೀಗಿಸಿದರು ಎಂದು ಉದ್ಗರಿತ್ತಾಳೆ. ಅವಳ ಉದ್ಗಾರ ’ಯೋಸೆಫ್’ ಅಂದರೆ ’ನೀಗಿತು’ಎಂದರ್ಥ ಕೊಡುತ್ತದೆ. ಮಗುವನ್ನು ನೋಡಿ ಹಿರಿಯರು ಇಂಥ ಮಗು ಹತ್ತಾಗಲಿ ನೂರಾಗಲಿ ಎಂದು ಹರಸುತ್ತಾರೆ. ಅವರು ಆಗ ಹೇಳುವ ಮಾತು ’ಜೋ ಸೆಫ್’ ಅಂದರೆ ’ಇನ್ನೂ ಹೆಚ್ಚಲಿ’
ಆಮೇಲೆ ಜೋಸೆಫ್ ಬೆಳೆಯುತ್ತಾ ತನ್ನ ದಾಯಾದಿಗಳ ಅಸೂಯೆಗೊಳಗಾಗಿ ಈಜಿಪ್ಟ್ ದೇಶಕ್ಕೆ ಗುಲಾಮನಂತೆ ಮಾರಲ್ಪಟ್ಟು ಮುಂದೆ ಅದೇ ದೇಶದ ಪ್ರಧಾನಮಂತ್ರಿಯಾಗುತ್ತಾನೆ ಎನ್ನುವುದು ಕತೆ. 
ಹೊಸ ಒಡಂಬಡಿಕೆಯಲ್ಲಿ ಯೇಸುಕ್ರಿಸ್ತ ಶಿಲುಬೆಯ ಮೇಲೆ ಮೃತಿ ಹೊಂದಿದಾಗ ಅವನನ್ನು ಸಮಾಧಿ ಮಾಡಲು ಜೋಸೆಫ್ ಎಂಬ ಒಬ್ಬ ಕುಲೀನ ತನಗಾಗಿ ಕಾದಿರಿಸಿದ್ದ ಸಮಾಧಿಗುಹೆಯನ್ನು ಬಿಟ್ಟುಕೊಡುತ್ತಾನೆನ್ನುವುದು ಮತ್ತೊಂದು ಆಖ್ಯಾಯಿಕೆಯಾಗಿ ಮೂಡಿಬರುತ್ತದೆ. 
ಕ್ರೈಸ್ತರು ಎಲ್ಲಕ್ಕಿಂತಲೂ ಮುಖ್ಯವಾಗಿ ಪರಿಭಾವಿಸುವ ಜೋಸೆಫ್ ಸಂತ ಮೇರಿಯ ಪತಿ. ದೇವರಿಂದಲೇ ಅನುಗ್ರಹೀತಳಾಗುವ ಮರಿಯಳಿಗೆ ಸಂಗಾತಿಯಾಗಿ ದೇವಕುಮಾರನಿಗೆ ಸಾಕುತಂದೆಯಾಗುವ ಈ ಜೋಸೆಫ್ ಅತ್ಯಂತ ನೀತಿವಂತ. ಮದುವೆಗೆ ಮೊದಲೇ ಬಸುರಾದ ಮರಿಯಳನ್ನು ಅವಮಾನಕ್ಕೆ ಗುರಿಮಾಡದ ಸಜ್ಜನ. ಯೇಸುಕ್ರಿಸ್ತ ಜೆರುಸಲೇಮ್ ದೇವಾಲಯದಲ್ಲಿ ಕಳೆದುಹೋದಾಗ ಅತ್ಯಂತ ಅಕರಾಸ್ತೆಯಿಂದ ಹುಡುಕಿದಾತ. ಹೀಗೇಕೆ ಮಾಡಿದೆ ಎಂದು ದೇವಕುಮಾರನನ್ನು ಜಂಕಿಸಿ ಪ್ರಶ್ನಿಸಿದಾತ. ಯೇಸುವನ್ನು ಬಾಲ್ಯದಿಂದ ಯೌವನದವರೆಗೆ ಪೊರೆದು ಧಾರ್ಮಿಕ ಶಿಕ್ಷಣ, ವೃತ್ತಿ ಶಿಕ್ಷಣ ನೀಡಿದಾತ. ಪವಿತ್ರ ಬೈಬಲ್ ಹೇಳುವಂತೆ ಜೋಸೆಫ್ ಒಬ್ಬ ಬಡಗಿ. ಬಡಗಿಯೆಂದರೆ ಬರೀ ಮೇಜು ಕುರ್ಚಿ ಕಿಟಕಿ ಬಾಗಿಲು ಮಾತ್ರವಲ್ಲ ಮನೆಗಳನ್ನು ಕಟ್ಟುವಾತ ಎಂದು ಕೆಲ ವಿದ್ವಾಂಸರು ಅಭಿಪ್ರಾಯಪಡುತ್ತಾರೆ. ಏಕೆಂದರೆ ಯೇಸುಕ್ರಿಸ್ತನ ನಾಡಿನಲ್ಲಿ ಅಂದು ಮರದ ಮನೆಗಳೇ ರೂಢಿಯಲ್ಲಿತ್ತು. ಏನೇ ಆಗಲಿ ಜೋಸೆಫ್ ಒಬ್ಬ ಶ್ರಮಿಕ. ಕ್ರೈಸ್ತರು ಆತನನ್ನು ಸಂತನೆಂದು ಗೌರವಿಸಿ ವರ್ಷದಲ್ಲಿ ಎರಡು ಬಾರಿ ಆತನ ಹಬ್ಬವನ್ನು ಆಚರಿಸುತ್ತಾರೆ. 

ಕ್ರೈಸ್ತ ಧರ್ಮದ ಸಂತರು
ರಸ

ಸಾಹಿತ್ಯ ಮತ್ತು ಕಾವ್ಯಕ್ಕೆ ಸಂಬಂಧಪಟ್ಟ  ರಸ ಬಗ್ಗೆ ಮಾಹಿತಿಗೆ ಈ ಲೇಖನ ನೋಡಿ. 

ರಸವು ಹಣ್ಣು ಅಥವಾ ತರಕಾರಿಯ ಜೀವಕೋಶದಲ್ಲಿ ನೈಸರ್ಗಿಕವಾಗಿ ಅಡಕವಾಗಿರುವ ದ್ರವ. ಶಾಖ ಅಥವಾ ದ್ರಾವಕಗಳನ್ನು ಬಳಸದೆ ತಾಜಾ ಹಣ್ಣುಗಳು ಅಥವಾ ತರಕಾರಿಗಳ ತಿರುಳನ್ನು ಯಾಂತ್ರಿಕವಾಗಿ ಹಿಂಡಿ ಅಥವಾ ದ್ರವದಲ್ಲಿ ನೆನೆಸಿ ಮಿದುಗೊಳಿಸಿ ರಸವನ್ನು ತಯಾರಿಸಲಾಗುತ್ತದೆ. ಉದಾಹರಣೆಗೆ, ಕಿತ್ತಳೆ ರಸವು ಕಿತ್ತಳೆ ಮರದ ಹಣ್ಣಿನ ದ್ರವಸಾರ.

ನೋಡಿ : 
ನವರಸ -  ಸಾಹಿತ್ಯ ಮತ್ತು ಕಾವ್ಯಗಳಲ್ಲಿ ಬರುವ ಭಾವ ರಸಗಳಿಗೆ -ಕನ್ನಡ ಸಾಹಿತ್ಯ | ಗಮಕ
ರಸ
ಇಂಟರ್ಪೋಲ್

೧೯೨೩ ರಲ್ಲಿ ಇಂಟರನ್ಯಾಶ್ನಲ್ ಕ್ರಿಮಿನಲ್ ಪೊಲೀಸ್ ಕಮಿಶನ್ ಎಂಬ ಹೆಸರಿನಲ್ಲಿ ಅಸ್ತಿತ್ವಕ್ಕೆ ಬಂದಿತು.
ಮುಖ್ಯ ಕಚೇರಿ ಫ್ರಾನ್ಶ್ ದೇಶದ ಲಿಯೋನ್ ನಲ್ಲಿದೆ.

ಅಂತರರಾಷ್ಟ್ರೀಯ ಸಂಘಟನೆಗಳು
ಗ್ಲಾಸು

ಗ್ಲಾಸು ಸಾಮಾನ್ಯವಾಗಿ ಗಾಜು ಅಥವಾ ಪ್ಲ್ಯಾಸ್ಟಿಕ್‌ನಿಂದ ತಯಾರಿಸಲಾದ ಒಂದು ಕುಡಿಯಲು ಬಳಸಲಾಗುವ ಪಾತ್ರೆ. ಗ್ಲಾಸುಗಳು ಹಲವುವೇಳೆ ಪಾರದರ್ಶಕವಾಗಿರುತ್ತವೆ, ಆದರೆ ಕೆಲವೊಮ್ಮೆ ಬಣ್ಣವುಳ್ಳದ್ದಾಗಿರುತ್ತವೆ, ಅಥವಾ ಅಲಂಕಾರಗಳಿಂದ ಮುದ್ರಿತವಾಗಿರುತ್ತವೆ ಅಥವಾ ಕೆತ್ತಲ್ಪಟ್ಟಿರುತ್ತವೆ. ಬಟ್ಟಲಿಗೆ ಹೋಲಿಸಿದರೆ ಒಂದು ಗ್ಲಾಸು ಹಿಡಿಯನ್ನು ಹೊಂದಿರದೆ ಉದ್ದವಾಗಿರುತ್ತದೆ ಮತ್ತು ಸಾಮಾನ್ಯವಾಗಿ ಹೆಚ್ಚು ದ್ರವವನ್ನು ಹಿಡಿದಿಡುತ್ತದೆ.

ಲೋಟಗಳು 
ಲೋಟಗಳು ಸಮತಲ ತಳದ ಕುಡಿಯುವ ಗ್ಲಾಸುಗಳು.

ಕುಡಿಯುವ ಪಾತ್ರೆಗಳು

en:List of glassware#Drinkware